cyanic-selkie/wikianc huggingface dataset:
ත්‍රස්තවාදයට එරෙහි යුද්ධය-ඇෆ්ඝනිස්තානය
මේ සියලු කටයුතු අතරේ 2006 වර්ෂයේදී නැටෝ සංවිධානයේ අණදෙන නිළධාරි විසින් ඇ‍ෆ්ගනිස්ථානයේ තලේබාන්වරුන්ට උදව් හා අනුබල දීම සම්බන්ධයෙන් පකිස්ථානයට චෝදනා කරන ලදි. එහෙත් පසුව පකිස්ථානය හෝ ISI (Inter Service Intelligence) සංවිධානය ත්‍රස්තවාදය සම්බන්ධයෙන් අනුග්‍රහයක් නොදක්වන බව නැටෝ සංවිධානය තේරුම් ගත්තේය. කෙසේ වෙතත් 2007 වර්ෂයේ ISI සම්බන්ධයෙන් චෝදනාවක් එල්ල වූයේ ඝාතණය කරනු ලබන සෑම නැටෝ සංවිධානයේ සාමාජිකයෙකු සඳහාම පාකිස්ථානු රුපියල් ලක්ෂයක් (CDN 1900) ඔවුන් විසින් පරිත්‍යාග වශයෙන් රහසේ ගෙවමින් සිටි බවයි. මේ අතර, ඒ ආසන්න කාලයේ ඝාතණය කරනු ලැබූ තලිබාන් සංවිධානයේ ජ්‍යේෂ්ඨ හමුදා ප්‍රධානියෙකු වූ මුල්ලා දාදුල්ලාහ් ආරක්ෂා කිරීම සහ වෙනත් අන්දමින් සටන්කාමීන්ට උදව් කිරීම සම්බන්ධයෙන් ඇෆ්ඝන් රජයේ චෝදනාද ISI වෙත එල්ල වූ නමුත් මෙම චෝදනා පකිස්තාන රජය පිළි නොගත්තේය. මේ අතර ඉන්දියාව නොකඩවාම පකිස්තානයේ අන්තර් සේවා බුද්ධි සේවාව (ISI) වෙත චෝදනා එල්ල කළේ එම සංවිධානය ඉන්දියානු ජනරජයේ කාශ්මීරයේ සහ වෙනත් ප්‍රදේශවල ත්‍රස්තවාදී ප්‍රහාරයන් කිරීමට සැලසුම් කරන්නේය කියමිනි. මෙම චෝදනාවලට 2006 ජූලි 11 දින මුම්බායි දුම්රිය බෝම්බ ප්‍රහාරයද ඇතුලත් විය. එහෙත් පකිස්ථානය මෙහි වගකීම පැවරුවේ දේශීය ත්‍රස්තවාදය වෙතටයි.ඇෆ්ඝනිස්ථානය සහ එක්සත් රාජධානිය වැනි අනෙක් බොහෝ රටවල් ත්‍රස්තවාදයට රාජ්‍ය අනුග්‍රහය සහ මූල්‍ය පහසුකම් සැපයීම ගැන පකිස්තානයට චෝදනා එල්ල කළහ. පකිස්තානය සහ අසල්වැසි ඇෆ්ඝනිස්ථානය තුල අමෙරිකානු හමුදා ක්‍රියාකාරකම් ඉහළ යාම, පකිස්ථානු රජයට අමෙරිකානු යුද ආධාර වැඩි වැඩියෙන් ලැබීමට හේතුවක් විය. සැප්තැම්බර් 11 ප්‍රහාරයට පෙර වූ අවුරුදු 3 තුල අමෙරිකානු යුද ආධාර වශයෙන් අමෙරිකන් ඩොලර් මිලියන 9 ක් (දළ වශයෙන්) පකිස්තානයට ලැබුනි. ප්‍රහාරයට පසුව ගත වූ අවුරුදු තුනක කාලය ඇතුලත මෙම ප්‍රමාණය අමෙරිකානු ඩොලර් බිලියන 4.2 දක්වා ඉහළ දැමුනේ 9/11 ඉහළම අරමුදල් ලබා දුන් රාජ්‍යය බවට පත් කරමිනි. මෙපමණ අති විශාල මුදල් ප්‍රමාණයක් රට තුළට ගලා ඒමෙන් ගැටලු සහගත තත්වයක් නිර්මාණය වූයේ, මෙම මුදල් කිසිදු පැහැදිලි කිරීමකින් සහ වගකීමකින්ද තොරව ලැබුනු හෙයිනි.මෙම මුදල් වලින් විශාල ප්‍රමාණයක් මානව හිමිකම් උල්ලංඝණය කිරීමේ කටයුතු වලට බලුඛිස්ථාන නොසන්සුන්තාවය වැනි දේශීය ගැටලු සම්බන්ධයෙන් ප්‍රයෝජනයට ගැනුනි.
බුද්ධාගම සහ අනුරාධපුරය
බුද්ධාගම සහ අනුරාධපුරය
බුද්ධාගම පැමිණීමෙන් පසු අනුරාධපුර නගරය වඩාත් ප්‍රසිද්ධ වූ අතර නව ගොඩනැගිලි යුගයක් ආරම්භ විය. කූටකන්නතිස්ස රජතුමා නගරය වටා ප්‍රථම පවුර ගොඩනැගූ බව මහාවංශයේ සඳහන් වේ. ඵය රියන් 7 ක් උස් වූ අතර ඉදිරියෙහි දිය අගලක්ද විය. මෙම ආරක්ෂක උපක්‍රම වැඩි දියුණු කරන ලද්දේ වසභ රජු විසිනි. ඔහු එම පවුර රියන් 11 සිට 18 දක්වා උස් කළේය. එම පවුරේ දොරටුවල මුර ගෙවල්ද තැනුවේය. එහි නටබුන් අද පවා දැකිය හැක. මෙම ගොඩනැගීම් කිරීමේදී ශාස්ත්‍රකරුවන්ගෙන් සහ ගෘහ නිර්මාණ ශිල්පීන්ගෙන් උපදෙස් ලබා ගන්නා ලදී.
මහා ඉදිකිරීම් යුගය
විශාල ප්‍රදේශයක පැතිරුණු විහාර ආරාම සංකීර්ණයන් සහ පුරාණ ලෝකයේ උසම ගොඩනැගිලි නිර්මාණය වීමෙන් මහා ඉදි කිරීම් යුගයක් ආරම්භ විය. නගරයේ ඉදි කරන ලද ජේතවනාරාමය මුළු ලෝකයේම ගඩොලින් ඉදි කරන ලද විශාලම ගොඩනැගිල්ල වෙයි. මහා විහාරය ථෙරවාදී බුදු දහමේ ප්‍රධාන මධ්‍යස්ථානය විය. මෙය ක්‍රි.පූ. 249 දී ආරම්භ කරන ලද්දේ දේවානම්පියතිස්ස රජු විසිනි. මහායානික පාර්ශවය අභයගිරිය විහාරය ආරම්භ කළහ. මහසෙන් රජතුමා (ක්‍රි.පූ. 275 - 310) මහා විහාරය සහ අභයගිරි ආරාමයන්ට මැදි කොට ජේතවනාරාමය ගොඩ නැගුවේය.
නගරයෙන් පිට යෝධ ස්තූප සමග ප්‍රධාන ආරාමයන් ඉදි කරන ලදී. මහා විහාරයට අයිති මහා ථූපය, සිරි මහා බෝධිය සහ ථූපාරාමය නගරයට දකුණෙන් විය. අභයගිරිය උතුරේ වූ අතර පුබ්බාරාමය නැගෙනහිරින් තිබුණේය. තපෝවන විහාරය වයඹ පෙදෙසෙහි වූ අතර ජේතවනාරාමය ගිණිකොන පෙදෙසෙහි ඉදි කෙරුණි.
දන්ත ධාතුව නගරයට වැඩම කරන ලද්දේ කිත්සිරි මේඝ වර්ණ රජුගේ පාලන කාලයේදීය. ධම්මචක්ක නම් වූ ගොඩනැගිල්ලක දන්ත ධාතුව තැන්පත් කරන ලදී. එතැන් පටන් වාර්ෂික පෙරහැරක් මගින් දන්ත ධාතුව අභයගිරියට වැඩම කර එහිදී ප්‍රදර්ශනය කරන ලදි.
OpenSUSE ව්‍යාපෘතිය
The openSUSE ව්‍යාපෘතිය යනු openSUSE ලිනක්ස් බෙදාහැරීම නිපදවීමට, වැඩිදියුනු කිරීමට හා ලේඛන ගත කිරීම සදහාද එය ලෝකයේ අංක එකෙහි ලිනක්ස් බෙදාහැරීම බවට පත් කිරීමටද ආරම්භ කරන ලද ව්‍යාපෘතියකි. .
ව්‍යාපෘතිය
The openSUSE ව්‍යාපෘතිය ප්‍රජා මූලික ව්‍යාපෘතියක් වන අතර Novell, AMD හා IP Exchange යන සමාගම් මගින් අනුග්‍රාහය ලබා දේ. . මෙහි ප්‍රධාන අරමුණ වන්නේ openSUSE සංවර්ධනය කිරීම තුලින් ලිනක්ස් සෑම තැනකම ප්‍රචලිත කිරීමයි. තවද openSUSE සේවා මගින් විවෘත කේත සදහා සැමට එකතුව ක්‍රියාකල හැකි පරිසරයක් නිර්මාණයද මෙහි අරමුණවේ. මෙය නිදහස් ම්රුදුකාංගයක් නිසා අවශයය ඕනෑම අයෙකුට සහභාගී විය හැකි අතර භාෂා පරිවර්තනය, විකි පරිවර්තනය, බෙදාහැරීම, rpm පැකේජ සංවර්ධනය, දෝෂ වාර්ථා කිරීම හෝ නව අංග වාර්තාකිරීම වැනි දෑ මගින් මේ සදහා සහාය විය හැක.
ප්‍රධාන අරමුණු
openSUSE guidelines මගින් මෙම ව්‍යාපෘතියේ අරමුනූ හා එහි කලමනාකරණය පිලිබද විස්තර කරයි.
openSUSE ව්‍යාපෘතියේ අරමුණු වන්නේ, :
ක්‍රියාකාරකම්
සෑම සතියකම openSUSE ව්‍යාපෘතිය ප්‍රවෘති පත්‍රයක් ප්‍රකාශයට පත් කරන අතර එහි ව්‍යාපෘතිය හා සම්බන්ධ වාර්තා හා බෙදාහැරීම් හා සාමාජිකයින් සමග සාකච්චා පල කරනු ලබයි. එය ජර්මන්, Spanish, ජපන්, චීන, රුසියානු, පෝලන්ත, පෘතුග්‍රීසී හා ඉන්දුනීසියානු යන භාෂාවලට පරිවර්තනය කරනු ලැබේ.
ඩෙලෝර් කොමිසම
ඩෙලෝර් කොමිසම යනු, යුරෝපියානු කොමිසමෙහි අටවන සභාපතිවරයාවූ ජැක් ඩෙලෝර්ගේ පරිපාලකත්වය විය. ඩෙලෝර් විසින් යුරෝපියානු කොමිසමෙහි සභාපතිත්වය ධූර කාල තුනක් තුල දැරීය (අවසාන වාරය වසරක් පමණ කාලයක් පමණකට සීමාවූ නමුදු).
සංයුක්ත තැටිය
සංයුක්ත තැටිය නොහොත් සංගත තැටිය (සීඩී) යනු ආංකික (Digital) ක්‍රමයට දත්ත රැඳවා තබා ගතහැකි ප්‍රකාෂ තැටියකි. 1982 වසරේ දී සංයුක්ත තැටියක් මුල් වරට වෙළඳ පොළට එළිදැක්වූ අතර අද දක්වාම මේවා වාණිජ වශයෙන් සංගීතය පටිගත කිරිම සඳහා වැඩි වශයෙන් භාවිතා කරයි.
සාමාන්‍ය සංයුක්ත තැටියක් මි.මී. 120ක විශ්කම්භයකින් යුක්ත අතර එහි විනාඩි 80ක හඬ රඳවා තබා ගතහැකිය. මෙම තැටි වලට අමතරව මි.මී. 80ක විශ්කම්භයකින් යුතු තරමක් කුඩා සංයුක්ත තැටි ද භාවිතයේ පවති. එහි විනාඩි 24ක හඬ රඳවා තබා ගතහැකිය.
මුල් කාළීනව හඬ පටිගත කිරීම සඳහා පමණක් භාවිතා කල සංයුක්ත තැටි පසුව දත්ත රඳවා ගැනීම සඳහා ද පරිගණක තාක්ෂණයේ දී භාවිතයට ගැනුනි. පරිගණකයකින් කියවිය හැකි සේ දත්ත ගබඩා කර තිබෙන සංයුක්ත තැටි CD-ROM ලෙසින් හඳුන්වයි. එක් වරක් පමණක් දත්ත ලිවිය හැකි සංයුක්ත තැටි CD-R ලෙස හඳුන්වන අතර නැවත නැවත දත්ත ලිවිය හැකි සංයුක්ත තැටි CD-RW ලෙස හඳුන්වයි.
භෞතික ස්වභාවය
මි.මී. 1.2ක ඝනකමින් හා ග්‍රැම් 16ක බරින් යුතු ඉතා පිරිසිඳු පොලිකාබෙන්ට් තැටියකින් සංයුක්ත තැටිය නිමවී ඇත. සංයුක්ත තැටියක් කියවීමේ දී ඒ මතට එල්ල වන ලේසර් කිරණ ධාරාව පරාවර්තණය කිරීම සඳහා මෙම පොලිකාබෙන්ට් තැටිය මත ඇලුමීනියම් තට්ටුවක් හෝ කලාතුරකින් රන් තට්ටුවක් හෝ අතුරා තිබේ. අවසානයේ ලැකර් තට්ටුවක් ඒ මත ආරක්ෂාව සඳහා අතුරනු ලබයි. සංයුක්ත තැටියක දත්ත ලිවීමේ දී සිදු කරනු ලබන්නේ පොලිකාබෙන්ට් තැටිය මත ඇසට නොපෙණෙන තරමේ ඉතා කුඩා ආවාට (Pits) ලෙස මෙම දත්ත, තැටියේ මැද සිට පිටතට සර්පිලාකාර පථයක් ලෙස සැකසීමයි.දත්ත ගබඩ කරන පත අතර දුර ආසන්න වශයෙන් මයික්‍රො මීටර් 1.6 ක් පමන වේ. ඒ මතට එල්ල වන කිරණ ධාරාව මගින් මෙහි ගබඩා වී ඇති දත්ත කියවනු ලැබේ.
විජයාවතරණය
විජය කුමරු සිය පරිවාර සෙනග සමග සිය මවුබිම වූ ලාටරට සිංහපුර සිට ලංකා දිවයින දක්වා, ලක්දිව වෙත සේන්දුවීම සහ සබැදි සිදුවීම් මාලාව විජයාවතරණය ලෙස හඳුන්වනු ලැබේ.
විජයාවතරණ පුරාවෘත්තය එකිනෙකට වෙනස් වූ ආකාර කිහිපයකින් විවිධ ජාතීන් අතර සුරක්ෂිතව පවතින අතර ඉන් වඩාත් ප්‍රසිද්ධියට පත්ව ඇත්තේ පාලි මහාවංශයෙහි පිලිවලින් සවැනි සහ සත්වැනි පරිච්ඡේද වන විජයාවතරණ සහ විජයාභිෂේක යන පරිච්ඡේද දෙකෙහි ඇති කථා පුවතයි.
මහාවංශයට අනුව උත්තර ඉන්දියාවේ වංග රජධානියේ රජුට සිය කාලිංග වංශික මහරාණියට දාව කුමරියක උපදියි.ඇය නමින් සුප්‍පා දෙවී නම් වේ.තරුණ කාලයේදී ස්වාධීන ජීවිතයක් ගත කිරීමේ අරමුණින් කුමරිය වෙලද පිරිසක් සමග මගධය බලා ගමන් ගනී.අතරමගදී ලාට රට ප්‍රදේශයේදී සිංහයකු(සිංහ ගෝත්‍රයේ මිනිසකු) වෙලද ගැල් වලට පහර දේ පසුව සුප්පා දේවිය විවාහ කරගන්නා සිංහට සිංහබාහු සහ සිංහසීවලී නම් දරු දෛනක් ලැබේ.දැඩි පියෙකු වන සිංහගේ ග්‍රහණයෙන් මිදී වංගය දෙසට පලායෑමට සිංහබාහු සමත් වේ.පසල්මිගමකදී සිංහබාහුට සිය මවගේ ඇවැස්ස මස්සිනා වන වංග සෙන්පති හමුවේ.සෙන්පති විසින් සුප්පා දේවිය විවාහ කරගන්නා අතර දරු දෙදෙනාද රැගෙන වංගයට ගමන්ගනී.මින් කෝපයට පත්වන සිංහ වංග දේශ සීමාවට ඇතුළු වී ගම් පටුන්ගම් විනාශ කරමින් වංගයෙහි අගනුවර දෙසට ගමන්ගනී.මෙම පුවත සැලවුනු පසු වංගයෙහි මහරජ විසින් සිංහ ඝාතනය කරනු පිනිස මිනිසුන් කැදවන මුත් බියෙන් තැතිගත් වංගයෙහි කිසිවකු එයට ඉදිරිපත් නොවේ අවසන සිංහබාහු කුමරු විසින් සිංහව ඝාතනය කිරීමට ඉදිරිපත් වීමට උත්සහ දරනමුත් සුප්පා දේවිය විසින් දෙවරක් ඔහුව වලක්වයි නමුත් තුන් වන වර ඔහුව වැලකීමට දේවිය අපෙහොසත් වෙයි. සිංහව ඝාතනය කිරීමට සමත් වන කුමරුන්ව රජුට ඉදිරිපත් කල පසු සිය මුණුපුරන් හැදින රාජ්‍යත්වය ලබාදේ ,රාජ්‍යත්වය පිලගන්නා සිංහබා කුමරු පසුව පීතෘ ඝාතනයේ චිත්තපිඩාව හේතු කරගෙන වංගය සිය සුළුපියාට පවරා යලි ලාට රට ගොසු එහි සිංහගේ නමින් සිංහපුරය ගොඩනංවා එහිරාජ්‍යත්වයට පත්වෙයි(මෙම සිංහපුරය වත්මන් බටහිර බෙංගාලයෙ සිංගර නගරය ලෙස හෝ ගුජරාටයෙහි අතීත ලාට රට යයි හදුනාගෙන ඇත.)
සිංහබාහු රජුගේ පුත්‍රයන් අතර විජයනම් කුමරෙක් සිටියි.යුවරජ පදවි දරන කුමරු හිතුවක්කාර ගති පැවතුම් ඇති අයකු වන අතර ඔහුගෙන් සිංහපුර වැසියන්ට තාඩන පීඩන එල්ලවේ.කුමරු අතින් සිදුවන යම් වැරැද්දක් නිසා කුමරුට මරණ දඩුවම පන⁣වන මෙන් මිනිසුන් විරෝධතා කරන විට රජු විසින් විජය කුමරුගේ හිස අඩක් මුඩු කර හොර රහසේම සත්සියක් පිරිවර ඇතුව නැව් නංවයි. මෙසේ නැව් නගින සත්සිය පිරිවරෙහි භාර්යාවන්ද දරුවන්ද වෙන වෙනම නැව්වල නංවා පිටත් කෙරෙන අතර දරුවන් රැගත් නැව් නාගදීපයටද භාර්යාවන් සහිත නැව මහිලා දිවයිනටද(මාල දිවයින ලෙසද හදුනාගනී) ගෙඩබසී.දරුණු කුණාටුවකට හසුවන විජය කුමරුගේ නෞකාව මන්නාරම් වෙරලට ගාසාගෙන එයි.
විජය කුමරු ගෞතම බුදුන් මල්ල රටෙහි සල්වනයෙහි පිරිනිවන් මංචකයෙහි සැතපුනු දිනයෙහිම එනම් ක්‍රි. පූ 543 වෛශාඛ්‍ය මස පුරපසළොස්වක් දිනයෙදීම ලක්දිවට ගොඩබසී.බුදුන් විසින් පිරිනිවන් මංචකයේ සිට විජය කුමරුට සහ පරිවාර සෙනගට ආරාක්ෂාව සැලසීමෙහි ඇති දැඩි අවශ්යතාව ඉන්ද්‍ර දෙවියන් (ශක්‍ර දෙවි) අමතා
<B>“සිංහබා රජු පිත් තෙල විජයකුරම අනුගත සත්සියයක් පිරිවර ඇතිව ලාටරටින් (අවුත්) ලක්දිව බැස්සේය. “දෙවෙන්දයය! මාගේ සස්න ලද්දිව්හි පිහින්නේය, එහෙයින් පිරිවර සහිත් උහුද ලඞ්කාවිද මොන වට රකුව්”</B> වදාළසේක.
එ බස් අසා ඉන්ද්‍ර දෙවි උපුල්වන් (විෂ්ණු) දෙවි කැදවා විජය ඇතුලු පිරිස රකින ලෙසට නියෝග කරයි. විජය කුමරු ඇතුලු පිරිස වෙරළට සේන්දු වූ පසු දැඩිව වෙහෙසව සිටි නිසා අතිවූ ක්ලාන්ත ගතියක් නිසා සිය අත් බිම තබා වෙරල මත හිද ගනී.එසේ තැබූ අත් තබ පැහැති වූ නිසාවෙන් ඒ කුමරු විසින් දිවයිනට තාම්ර පර්ණ අනි යැයි නම් තැබූ බව කියැවේ.
විජය කුමරු මෙසේ ගොඩ බට පසුව තාපස වේශයක් මවාගෙන ගසක් යට වැඩසිටින උපුල්වන් දෙවි දැක "පුණ්‍යවන්තය මේ කවර දිවයිනක්ද ?" යයි විචාරීය. එවිට විෂ්ණු දෙවි විසින් මෙරට නම් ලක්දිවයයි කියා මිනිස්සු මෙහි නැත්තාහුයයිද තොපට භයෙක් නොවන්නේයයිද කීය. මෙසේ කියා කෙණ්ඬ්කායෙන්(පැන් කෙන්ඩියෙන්) ඒ මිනිසුන් (පිරිත්) පැන් ඉස, ඔවුන් අත (පිරිත්) ආරක්ෂක නූල් බැද අහසින් ගිය බව සදහන් වේ.
පසුව සුනඛ වේශයක් ගෙන පැමිනි පරිවාර යකින්නක් (හො සමාන්‍ය බැල්ලක්) දැක සුනකයන් යනු ගෘහාශ්‍රිත සත්වයකු හෙයින් උදව් ලබා ගැනීමට හැකි මනුෂ්‍යවාසයක් මෙහි ඇතැයි සිතූ වාසයක් මේ අවට ඇති යයි සිතා විජය කුමරු සිය පිරිසෙන් අයකු බැල්ල පසුපස යවයි.ඔහු යලි නොපැමිණි හෙයින් තවත් පිරිස් යවයි.
විජය කුමරු ඇතුලු පිරිවර ගොඩබට බව දැනගත් එක් යකිනියක් තාපස ස්ත්‍රී වේශයක් ගෙන සළු පොරවා කපු කටිමින් ගසක් යට හිද සිටියේය.ඇය විසින් බැල්ල පසු පස ආ මිනිසා ග්‍රහණයට ගත් නමුත් උපුල්වන් දෙවියන් විසින් බදින ලද පිරිත් හුය නිසා මිනිසාට සමීප වීමට හෝ හානි කිරීමට ඇයට නොහැකි වේ.මේ ආකාරයෙන් කුවෙනිය විසින් එකා පසුපස ආ සියලු මනුෂ්‍යයන් සිය ග්‍රහණයට යටත් කර ගනී. තම පිරිවර යලි වනයෙන් පිටතට නො එන බව දැක බියට පත් විජය කුමරු ආයුධ වලින් සන්නද්ධව වනය තුලට පිවිසෙයි. වනයේ ගසක් යට සිටිනා තනිවම සිටින ස්ත්‍රීයත් සිය පිරිවර පුරුෂයන්ගේ අඩි සලකුනුත් දැක ස්ත්‍රීය විසින් තම පිරිවරට කුමක් හෝ කර ඇති බව වටහාගන්න විජය කුමරු ඇයගෙන් ඔවුන් ගැන විමසූ විට ලැබෙන පරස්පර පිලිතුරු නිසා සිය සැකය තහවුරු කරගෙන කුවෙනියගේ හිසකේ වලින් දැඩිව අල්ලගෙන ඇය ගෙලට සිය කඩුව තබා තම පිරිවර දෙන සෙත් නැත්නම් ගෙල සිදින බවට තර්ජනය කරයි.
<B>“කෙල්ල මාගේමිනිසුන් දෙව ති මරමි” කියේය. ඒ යකිනිතොම බියෙන් බැගෑවුව, “ස්වාමිනි මා දිවි දුනමැනව, මම ඔබට රජය දෙන්නෙමි ස්ත්රීන කෘත්ය,යත් අනික් කිසිවකුත් කැමැති පරිද්දෙකින්කරන්නෙමැ”</B>
මෙම සිදුවීමෙන් පසු කුවෙනිය විසින් විජයගේ පිරිස නිදහස් කර දෙන අතර පසුව ඔවුන්ට අවශ්‍ය අහාර පාන ඇය විසින් කලින් කා දමන ලද වෙලදුන්ගේ නෞකා වලින් ගෙන දුන් බව මහාවංශයෙහි සදහන්වේ.(මෙහිදී යකුන් යනු මිනිමස්බුදින්නන් ලෙස දක්වා ඇත).
පසුව කුවෙනිය ආර්යන්ට සහය වීමේ වරදට යකුන් විසින් තමා මරවනු ඇතැයි බියට පත්වන අතර විජය කුමරුට යකුන් සමූල ඝාතනය කිරීමට අනුබල ලබා දෙයි.
<B>“සියලු යකුනුදු මරවා රජ්ජයත් ස්වාමියාහට දියයුත්තේය. අවශ්යියෙන්ම මනුෂ්යාවවාස හේතුයෙන් යක්ෂියෝ මා මරන්නා”</B>
<B>යකිනිනොම රජකුමරහට (කියන්නී) “සවමිනි, මෙහි මේ යක්ෂවපුරය ශිරෂවස්තු නම, එහි දෙටු යකු පිණිස බඞ්කා නගරවාසි වු කුමරියක් මෙහි ගෙණෙන ලද්දිය. ඇයගේ මවුද ආවා, ඒ කැඳවා එන මගුල්හි මෙහිද‍ හෙත් උත්සව පවති. මේ එහි ශබ්දයයි, මේ සමාගමය මහත්මැයි.අදම යකුන් මැරුව මැනව, මින් මත්තෙහි නොහැක්කැ”යි කීවාය. කුමර “අදෘශ්යමමාන ඒ යකුන් මම කෙසේ මරම්දැ” යි කීයේය. “යම් තැනෙක ශබ්දකෙරෙමින්ම ඒ හඬින් ගැසුව මැනව, අයුධය තෙමේ මාගේ ආනුභාවයෙන් උන්ගේ කයෙහි හෙන්නේය”</B>
මෙහි යකුන් යම් අමනුෂ්‍ය ප්‍රජාවක් ලෙස දක්වා ඇති අතර විජයට පියවි ඇසින් ඔවුන්ව දැකිය නොහැකි වුනු හෙයින් කුවෙනිය සටන් කිරීමට සහය වූ බවක්ද දක්වයි.මෙමගින් කුවෙනියද යුද්ධයට සහභාගී වී යකුන් සිටි ප්‍රදේශ ඔහුටා පෙන්වා දෙමින් සහය වූ බව නිරූපණය කලා විය හැක.
පසුව කුවෙනිය ගැන සාධාරණ සැකයෙන් විජය රජු ඇයට දරු දෙදෙනා කුමරු ලග තබා යකුන් ලගට යන මෙන් ඉල්ලා සිටියි.
<B>“සොඳුර! දරුවන් දෙදෙනා තබා ති දැන් ය, මනුෂ්‍බැයෝ සැමකල්මඅමනුෂ්යහයන්ට බානහ”යි කිය ඒ අසා යක්ෂ භයින් භයවු ඒ යකින්නට “තිව් දහසකින් බලිදානය කරවමි, ශොකනොකරව”යි කීයේය. භයවුද ඕතොමෝ නැවත නැවත ඔහු යාච්ඤ කොට දරු දෙදෙනා ගෙණ යා යුතු අතක්ක නැති බැවින් ලඞ්කාපුරයට ගියාය. පුතුන් බැහැර හිඳුවා තොමෝ නුවරට වන්නාය. ඒ යකින්න හැඳින සෙරයයි (සතුරු පක්ෂැ) සංඥ ඇති භයවු ලඞ්කාපුරයෙහි යක්ෂැයෝ කැළඹුණෝය.</B>
ඉන්පසු කුවෙණිය සිය දරුදෙදෙනාවද රැගෙන යන අතර යම් කිසි හෙයකින් ඇයට ආපුසු ඒමට ⁣⁣⁣නොහැකි වුවහොත් දරු දෙදෙනාට සමනල කන්ද දෙසට පලා යන ලෙසට දන්වා ලංකාපුරය නම් විජයගේ පහරදීම් වලට ලක්නොවූ සැගවුනු යක්ෂ ගම්මානයට ගමන් ගනී පසුව එහිදී ඇයව ඝාතනය වේ.දරුදෙදෙනා සමනල අඩවියට පලා ගිය අතර ඔවුන්ගෙන් සබරගමු වැද්දන් බිහිවිය.
විජය කුමරු මධුරා පුරයේ රජු විසින් එවන ලද ක්ෂස්තිය කුමරියක් සමග විවාහවී රාජාභිෂේක වුනු බව සදහන්වේ.පඩි රජු විසින් ඇයට අමතරව තවත් ක්ෂස්ත්‍රීය කුල කන්තාවන්ද විජය ඇතලු පිරිසට සහය පිනිස සේවා කුල කිහිපයක්ද එවූ බවද සදහන් වේ.
සිංහබා රජු සිංහ ගත් හෙයින්ද විජය කුමරුත් ඔහු හා සම්බන්ධ මිනිසුන්ටත් සිංහල යයි ව්‍යවහාර වුනු බව මහාවංශයෙහි හදුන්වයි.
කෙසේ වෙතත් විජය සමග ආ ආර්යයන්ගෙන් ගොවිවංශය බිහි වූ බව පසුකාලීනව රචිත ජනවංශයෙහි සදහන් වේ.මේ බව ජෝන් ඩේවි සහ හියු නෙවිල් ඇතුළු ලේඛකයන් විසින්ද පහත පරිදි දක්වා ඇත.
"“their island was colonized from the eastward about 2363 years ago” and that “the first settlers, with the exception of their leader of royal descent, were of the Goewans"- John Davy ,1821
<B>"ඔවුන්ගේ දිවයින මීට වසර 2363 කට පෙර පමණ නැගෙනහිර(මෙය බටහිර ලෙස නිවැරැදි විය යුතුය) දෙසින් ජනාවාස විය.එම මුල් පිරිසෙහි රජු හැර අන් පිරිසගෙන් ගොවිවංශය බිහි විය"</B> -ජෝන් ඩේවි,⁣ඩේවි දුටු ලක් දිව 1821
"The more specific term used to denote the caste is Govigama where the suffix –gama, a derivative from the Old Indo-Aryan grāma seems to have retained the original sense of ‘horde’ ,‘multitude’ and not village as is commonly understood in modern Sinhala."-Asiff Hussein
<B> "කුලය නම් කිරීමට යොදාගන්නා ගොවිගම යන්නෙහි ගම යන කොටස පැරණි ඉන්දු ආර්ය භාෂාවෙහි ග්‍රාම යන්නෙන් බිදී ඇති අතර එමගින් විශාල ජන සමූහය යන්න හදුන්වනු මිස වත්මන් සිංහලයෙහි හදුන්වනු ලබන පරිදි ගම (Village) යන්න නිරූපණය නොවේ"</B> -ආසිෆ් හුසේන්,ශ්‍රී ලංකාවේ කුලය
“Vaeddas apply the name Sinhalese, in the form Singala, to the Goyiya caste alone”. -Hugh Nevill ,The Taprobanian,Dec 1885
<B>වැද්දන් විසින් සිංහලයන් ලෙස(ඔවුහු කියන පරිදි සිංගල මිනිස්සු ) හදුන්වනුයේ ගොවිකුලයේ මිනිස්සු පමණකි.</B>-හියූ නෙවිල්,
“when a Sinhalese of Goyi race wears clothes from youth his body is usually very light in colour, far lighter than his face and neck or hands. This proves that the natural colour is light”.-Hugh Nevil,
<B>"ගොවි ජාතියෙහි සිංහලයකු විසින් කුඩා කල සිට සිරුර වැසෙන පරිදි ඇදුම් අදීන ලද්දේ නම් ඔහුගේ සිරුර ඉතා පැහැපත් වේ,ඔහුගේ මුහුන ගෙල දෙඅතට වඩා කැපීපෙනෙන පරිදි සිරුර පැහැපත් වේ.මේ අනුව ඔවුන්ගේ ස්වාභාවික වර්ණය පැහපත් එකක් බව තහවුරු වේ"</B>- Hugh Nevill
"Physical anthropology also suggests that the Govi originally hailed from Bengal and that despite substantial admixture with the aboriginal Veddas they have managed to retain to a great extent their original physical characters including a tendency towards brachycephaly or broad-headedness and relatively fair skin, an inheritance probably from an Indo-European-speaking Alpine stock of Bengal that had found its way to India’s northeast from Central Asia and were absorbed as Aryans after undergoing the Vrātyastoma ceremony"-Asiff Hussein,the caste of Sri Lanka
<B>"ගොවිකුල මිනිසුන් බෙංගාලයෙහි නිජබිම අැති පිරිසක් යන කරුන භෞතික මානව විද්‍යාව මගින්ද පෙන්වා දිය හැක .මෙරටට පැමිණි පසු ස්වදේශීය වැදි ජනයාගෙන් යම් දායකත්වයක් මෙම ජාතිය සදහා සිදු වුවද ඔවුන්ගේ නියම බාහිර පෙනුම බොහෝ දුරට වෙනස් නොවී ආරක්ෂා වී ඇත.ඔවුන්ගේ භෞතික ශරීර ලක්ෂණ වලින් පුළුල් හිස් සහිත වීමට සහ අන් අයට සාපේක්ෂව කැපී පෙනෙන සේ පැහැපත් වීමටද දක්වන නැඹුරුතාවද දැක්විය හැක. මෙම උරුමය බෙහෝවිට ඉන්දු යුරෝපීය බස් වහරන පිරිසක කණ්ඩායමක් මධ්‍යම ආසියාවේ සිට  ඉන්දියාවේ ඊසාන දෙසින් ඇති  බෙංගාලය  (වංගය) දෙසට සංක්‍රමණය වී ව්‍රතයත්සෝම व्रात्यस्तोम  චාරිත්‍ර වලට භාජනය වීමෙන් පසුව ආර්යයන් ලෙස අවශෝෂණය කර ගන්නා ලද Alpine(කෙකේසියානු ප්‍රබේදයක්) පිරිසකින් ලද්දක් විය හැක.</B>-ආසිෆ් හුසේන්.
අපි නොදන්න ලයිව්
අපි නොදන්න ලයිව් යනු ශ්‍රී ලංකාවේ සිරස ටීවී හී විකාශනය වූ ප්‍රහසන වැඩසටහනකි. පොඩි මල්ලී සහ චූටි මල්ලී යන නාමික චරිත යොදාගනිමින් එය ගාමින්ද ප්‍රියවිරාජ් සහ සුනෙත් චිත්‍රානන්ද විසින් ඉදිරිපත් කරනු ලැබිණි. වැඩසටහන කෙටියෙන් අල (ALA) ලෙසද හඳුන්වනු ලබයි.
බාහිර සබැඳි
ප්‍රවර්ගය:ශ්‍රී ලංකාවේ රූපවාහිනී වැඩසටහන්
සහජිවන නිර්මාණ- මුල් අවධියේ අවස්ථා
සහජිවන නිර්මාණ- මුල් අවධියේ අවස්ථා
(caprion of pic 1) : Emil chol fantasmagorie (caption of Pic 2) : සහජීවනය කරන ලද රේස් අශ්වයෙකු
ඡායාරෑපකරණය Endweard <uybridge මුල් ප්‍රකාශනය  philadelphia  වේදි 1887 දි.
මුල් අවධියේ පටන්ම, චලිතය නැමති සංසිද්දියේ නිශ්චල රෑප නිර්මාණය කිරිමට උත්සහා දරා ඇත. මෙයට හොදම උදාහරණය පුරාණ හෛලමය ලෙන් සිතුවම්ය. මේවායෙහි. සත්වයින් නිරෑපණය කර ඇත්තේ පාද කිහිපයක් එක මත එක වැටෙන පරිදි චිත්‍රයට නැගීමෙනි.
Phenakistoscope, zoetrope සහ praxinoscope මෙන්ම බහුලව දක්නට ලැබන  filp-book  ද 1800 දි පමණ යොදා ගත් සජීවිකරණ උපාංග වේ. තාක්ෂණය යොදා ගනිමින් පටිපාටගත චිත්‍ර හසුරැවමින් චලනය ඇති කර ගත හැකි වුව ද, සජිවිකරණ තාක්ෂණය motion picture චිත්‍රපට සම්ප්‍රාප්තිය වන තෙක් වැඩි දියුණුවක් පෙන් වුයේ නැත.
චිත්‍රපට සජීවිකරණයේ නිර්මාතෘ ලෙස එක් පුද්ගලයෙකු ලෙස නම් කල නොහැක. වෙනස් සජිවිකරණ අංශ ඔස්සේ විවිධ ව්‍යාපෘති එකම කාලයක් තුලදි කර ගෙන යාම මීට හේතුව වේ.
විශේස ආචරණය සහිත චිත්‍රපට වල නිර්මාතෲවරයෙක් ලෙස Melies හැදින්වේ. ඔහුගේ තාක්ෂණය යොදා ගනිමින් සජීවිකරණයේ යෙදුනු පුද්ගලයින් අතර ඔහු පලමු කිහිපදෙනාට අයත් වේ. ඔහු අත්වැරැද්දකින් සොයා ගත් ක්‍රමය වන්නේ දර්ශනයේ යම් කිසි වෙනසක් සිදු කිරීමට කැමරාව රොලි කිරිම නවතා සේවා පටලය රෝල් කිරිමය. මෙම අදහස පසු කාලිනව stop- motion සජීවනය ලෙස හැදිනිවිය. Melies මෙම ක්‍රමය සොයා ගනු ලැබුවේ අත්වැරැද්දකින් ඔහුගේ කැමරාව කැඩුළණු විටකදීය. ඔහු එම අවස්ථාවේදී රෑගත කරමින් සිටියේ ගමන් කරමින් සිටි බසයකි. ඔහු කැමරාව නැවත සකස් කරගෙන සේයාපටය නැවත රොල් කරමින් කැමරාව පණගැන්වු විට එතනින් අශ්වයෙකු ගමන් කර ඇත. ඔහුගේ සේයාපටයේ මෙම දර්ශන පෙල සටහන් වුයේ බස් රථයක් අශ්වයෙක් බවට පරිවර්ථනය විමක් ලෙසය. මෙය මුල් අවධියේ සජිවිකරණ කලාවට දායක වු මහගු අවස්ථාවකි.
stop- motion සහ hand- drawn  සජිවන ක්‍රම යොදාගත් පළමු ඇමරිකානු චිත්‍රපට නිර්මාණකරැවා ලෙස  J. Stuart blackton හැදින්විය හැක. Edison වලින් චිත්‍රපට කර්මාන්තයට එකතු වු මොහු. 20 වන සියවසේදි මෙම සංකල්ප වලට පුරෝගාමිත්වය ලබා දුන්නේය. 1900 දී පමණ ඔහුගේ ප්‍රකාශන හිමිකම් සහිත ප්‍රථම නිර්මාණය එළි දැක්විණි. The Enchanted Drawing සහ Humorous phones of funny faces (1906)  යන චිත්‍රපට   Blakton ගේ   lightenuing artisit  ක්‍රමය අනුගමනය කර ඇති අතර, melies ගේ මුල්කා‍ලින  stop- motion ක්‍රමෝපායන්හි වැඩි දියුනු කරන ලද අනුවාද යොදා ගනු ලැබුවේ කළු ලැල්ලක අදින ලද චිත	 මතුවි හැඩගැසෙන පරිදිය. Humorous phonen of funny facen ප්‍රථම සත්‍ය සජීවන චිත්‍රපටය ලෙස සලකනු ලබන අතර, Blaktorus ප්‍රථම සත්‍ය සජිවන ශිල්පියා ලෙස සලකයි. Emile cohl යන ප්‍රංශ චිත්‍ර ශිල්පියා කාටුන් තිරැ නිර්මාණයෙන් පසු 1908 දී Fantas magorie නම් චිත්‍රපටය නිර්මාණය කලේය. මෙම චිත්‍රපටයේ විශාල වශයෙන් අන්තර්ගත වුයේ චලනය වන කෝටු මිනිසුන් සහ වයින් බෝතල් මල් බවට පරිවර්ථනය වීම් වැනි වස්තු රෑපකරණයයි. මෙහි සමහර දර්ශන වලදි සජීවිකරණ ශිල්පියාගේ අත් ද දක්නට ලැබෙයි. මෙම චිත්‍ර පටය නිර්මාණය කර ඇත්තේ එක් එක් රාමු කඩදාසි මත ඇද ඒවා ප්‍රතිච්චායාව මතට ගෙන කැමරාගත කිරීමෙනි මෙමගින් රෑපයට කළු ලැල්ලක ස්වභාවයක් එක් විය. මෙම හේතුව නිසා සාම්ප්‍රදායික  (hand – drawn) සජීවනය ලෙස පසුකාලිනව හැදින්වනු ලැබු ක්‍රමය යොදා ගනු ලැබු ප්‍රථම චිත්‍රපටය බවට පත් වේ. blakton සහ cohl ලැබු සාර්ථකත්වය සමග තවත් බොහෝ කලාකරැවන් සජිවිකරණය යොදා ගනිමින් අත්හදා බැලිම් කරන්නට විය. එවන් එක් කලාකරැවෙක් වුයේ, සාර්ථක ප්‍රවෘත්ති පත්‍ර කාටුන් ශිල්පියෙක් වන winsor Meay. සෑම රාමුවක්ම කඩදාසි මත අදින ලද බැවින්, සෑම පසුතලයක්ම සහ සෑම චරිතයක්ම නැතව නැවතත් ඇද, සජීවිකරණය කිරිමට සිදුවිය. Me cay විසින් කරන ලද චිත්‍රපට අතර Little nemo (1911), Gertie the Dinosaur (1914) සහ The stin king of the Lusitania (1918) ප්‍රධාන තැනක් ගනි.
සජීවිකරණය කරන ලද කෙටි චිත්‍රපට නිශ්පාදනය, එනම් කාටුන් නිශ්පාදනය 1910 පමණ වන විට තනි කර්මාන්තයක් ලෙස ප්‍රචලිත විය. මෙම artoon shorts  නිශ්පාදනය කරන්නේ චිත්‍රපට ශාලාවල ප්‍රදර්ශනය කිරිමටය. John Randolph Bray  මුල් අවධියේ සජිවිකරන ශිල්පින් අතර ඉතා සාර්ථකත්වය ලැබුවෙක් ලෙස නම් කල හැක. මොහු සජීවිකරණ ශිල්පි Earl Hurd සමග එකතු වී, දශකය පුරාම සජීවිකරණ කර්මාන්තය තුල ප්‍රධාන තැනක් ඉසුලු cel animation තාක්ෂණය සදහා ජේටන්ට් බලපත්‍රය ලබා ගත්තේය.
වැලිකඩ බන්ධනාගාරය
වැලිකඩ බන්ධනාගාරය (මැගසින් බන්ධනාගාරය ලෙසද හැඳින්වෙයි) ශ්‍රී ලංකාවේ තිබෙන විශාලතම සහ උපරිම ආරක්ෂාව සහිත බන්ධනාගාරයකි. එය 1841 වසරේදී බ්‍රිතාන්‍ය රජයේ කැමරුන් (Cameron) ආණ්ඩුකාරවරයා යටතේ ඉදිකර තිබෙයි. අක්කර 48 පුරා පැතිරී තිබෙන බන්ධනාගාරයෙහි රැඳවියන් 1700 කට පමණ පහසුකම් සහිත බව පැවසෙයි. බන්ධනාගාරය සතුව එල්ලුම් ගහක් (1959 වසරේ සිට භාවිත නොවන) සහ රෝහලක් පවතී. බන්ධනාගාරයේ පරිපාලන කටයුතු ශ්‍රී ලංකා බන්ධනාගාර දෙපාර්තමේන්තුව මගින් සිදුකෙරේ.
බන්ධනාගාරයෙහි රඳවා සිටි ප්‍රසිද්ධ පුද්ගලයින් සමහරක්
බන්ධනාගාර බුද්ධි ඒකකය 2019.02.06 දින දීය
වර්තමානයේ සමාජයේ සාකච්ඡාවට බඳුන් වන සහ මුද්‍රිත හා විද්‍යුත් මාධ්‍ය වල ඉතාමත් ප්‍රසිද්ධ මාතෘකාවක් ලෙසත් පුවත් මවන ස්ථානයක් ලෙසත් ශ්‍රී ලංකා බන්ධනාගාරයට හිමිවන්නේ ප්‍රමුඛස්ථානයකි.විවිධ වූ වාර්තාකරුවන් විසින් බන්ධනාගාර පිළිබඳව විවිධ වූ දෑ පළකරනු ලබන්නේ බන්ධනාගාරයන් තුළ සිදුවන්නා වූ සත‍්‍යය සිදුවීම් ඔවුන් සියැසින් දුටු ලෙසටය‍. එවැනි සිද්ධීන් එලෙසම සත්‍ය යැයි පිළිගන්නා සමහර පාඨකයින්ද සිටින තාක් එම ලේඛකයින්ගේ ජනප්‍රියතාවය නම් කිසිඳු දිනක අප රට තුළ අඩු නොවනු ඇත‍.
තත්වය එසේ තිබියදී, වැලිකඩ, මහර සහ දුම්බර යන ප්‍රධාන බන්ධනාගාරයන් සහ රක්ෂිත බන්ධනාගාර , වැඩ කඳවුරු , එළිමහන් සිර කඳවුරු වැනි ආයතන 38 කින් පමණ සමන්විත ශ්‍රී ලංකාවේ බන්ධනාගාර දෙපාර්තමේන්තුව ගැන මෙලෙස සටහනක් තැබීම සුදුසු යැයි සිතන අතරම මෙය, බොරු කරුණු සහ සිද්ධීන් වලින් ඔලුගෙඩි පුරවාගෙන සිටින සමහර පාඨකයින්ටත් විද්‍යුත් සහ මුද්‍රිත මාධ්‍යයන්හි තම ජනප්‍රියතාවය රැකගැනීමට පමණක්ම වෙහෙසෙන සමහර මාධ්‍යවේදීන්ටත් නියම පිළිතුරක් වනු ඇතැයි සිතමි.
ශ්‍රී ලංකාවේ බන්ධනාගාර තුළ මීට වසර 10 කට පමණ පෙර පැවති තත්වය පිළිබඳව කෙටියෙන් කරුණු කිහිපයක් දැක්වීම මෙම සටහනට පූර්විකාවක් වනු ඇත. ගංජා, අබිං , හෙරොයින් , අයිස් වැනි එකී මෙකී නොකී සියළුම මත්ද්‍රව්‍ය සහ ජංගම දුරකථන , චාජර් සහ සිම්පත් යන මේවා එකල සිටම ලංකාවේ බන්ධවනාගාර තුළට ගෙන ඒමට නීතියෙන් තහනම් කල ද්‍රව්‍ය ලෙස විය.එසේම බන්ධනාගාරයක් පාලනය කරනු ලබන්නේ තුවක්කු හෝ ආයුධ වලින් නොවන අතර එවැනි ආයුධයක් බන්ධනාගාර තුළට රැගෙන යාමද තහනම් දෙයකි. එහි රඳවා සිටින මිනිසුන් පාලනය කරනු ලබන එකම අවිය වනුයේ බැටන් පොල්ල වේ. එයින් පාලනය කරනු ලබන බන්ධනාගාරයක් ගිණි අවි වලින් පාලනය කිරීමට ගොස් සිදුවූ සංහාරයක් පිළිබඳව මෙය කියවන විට ඔබට මතක වනු නිසැකය.
තත්වය එසේ තිබියදී 2009 වර්ෂය පමණ යවන විට රට පාලනය කලේ මහින්ද රාජපක්ෂ ජනාධිපතිතුමා ප්‍රමුඛ රජයයි. එකල පුනරුත්ථාපන සහ බන්ධනාගාර ප්‍රතිසංස්කරණ ගරු අමාත්‍යවරයා වූයේ චන්ද්‍රසිරි ගජදීර මහතායි. අධිනීතීඥයෙකු වූ එතුමා හසල දැනුමකින් ද හෙබි පුද්ගලයෙකු විය. බන්ධනාගාර තුළ එකල පැවති දූෂිත ක්‍රියා පිටුදැකීමට පියවරක් ලෙස, එතුමාගේ සංකල්පයකට අනුව බන්ධනාගාර බුද්ධි හා ආරක්ෂක ඒකකය නමින් ඒකකයක් පිහිටවනු ලැබීය. බන්ධනාගාර කොමසාරිස්වරයෙක්, බන්ධනාගාර අධිකාරීවරයෙක් , ප්‍රධාන ජේලර්වරයෙක් සහ බන්ධනාගාර තුළ සේවය කරන නිළධාරීන්ගෙන්ම සමන්විත වූ මෙම ඒකකය තුළ මතු දැක්වූ දූෂිත ක්‍රියා වලට සම්බන්ධ නොමැති "හොඳ නිළධාරීන්" යැයි සම්මත වූ පිරිසක් විය. බන්ධනාගාර තුළට ප්‍රවිෂ්ඨ වන නිළධාරීන් සහ සිර සැකකරුවන් පරීක්ෂා කිරීම මෙන්ම බන්ධනාගාර තුළ හදිසි වැටලීම් සිදුකිරීම සහ සිරසැකකරුවන් බැලීම සඳහා පිටතින් පැමිණෙන අමුත්තන් රැගෙන එන ආහාරපාන ආදී ද්‍රව්‍ය පරීක්ෂා කිරීමද මොවුන්ට පැවරුණු රාජකාරීන් විය. තවද බන්ධනාගාර තුළට රැගෙන එන තහනම් ද්‍රව්‍ය ආයතනය තුළට ඇතුල්වීමට පෙරම අත්අඩංගුවට ගැනීමට සහ දූෂිත ක්‍රියාවල යෙදෙන බන්ධනාගාර නිළධාරීන්ද අත්අඩංගුවට ගැනීම සඳහා යෙදවූ සිවිල් නිළධාරීන් පිරිසකගෙනුත් මෙම ඒකකය සමන්විත වූ අතර එහි පිරිස වශයෙන් වූයේ 100කටත් අඩු පිරිසකි.
ගැටළුවක් නිර්මාණය වන‍්නේ මෙම ඒකකය පිහිටුවීමත් සමඟය. ඒ කොළඹ බන්ධනාගාර ආශ්‍රිතව ය. සුළු නිළධාරීන් පිරිසකගෙන් සමන්විත වූ බන්ධනාගාර බුද්ධි හා ආරක්ෂක ඒකකයේ නිළධාරීන් විසින් කොළඹ ආයතන තුළට ඇතුළු වන සිරසැකකරුවන් මෙන්ම නිළධාරීන්ද සෝදිසියට ලක් කරන්නට විය.කෙසේ නමුත් මාණ්ඩලික ශ්‍රේණිවලට අයත් උසස් නිළධාරීන් සෝදිසි කිරීමට ‍ නෛතික බලයක් මෙම ඒකකයට ලබාදී නොතිබුණි. එය බන්ධනාගාර තහනම් ද්‍රව්‍ය වලින් තොර කලාපයක් කිරීමේ අරමුණ සඵල කර ගැනීමේදී කෙතරම් දුරට බාධාවක්ද යන්න දෙපාර්තමේන්තු ප්‍රධානීන් සහ ඉහළ අධිකාරිය විසින් එකලම සිතන්නට තිබූ කරුණක් බව සටහන් කරමි. කෙසේ වෙතත් මෙම ඒකකය දූෂිත ක්‍රියාවල නිරත වූ නිළධාරීන්ට සහ රැඳවියන්ට මහත් හිසරදයක්ම විය. බන්ධනාගාර තුළ තිබූ තහනම් ද්‍රව්‍ය ඉතා සීඝ්‍රයෙන් පහළ ගිය අතර එම නිසාම එම ද්‍රව්‍ය වලට බන්ධනාගාර තුළ තිබූ ඉල්ලුම අධික විය. සැකෙවින් දැක්වුවහොත් ඒවා ඉතා ඉහළ මිලකට බන්ධනාගාර තුළ අලෙවි වන්නට විය. දූෂිත ක්‍රියාවල යෙදුණු සමහර නිළධාරීන් අත්අඩංගුවට පත් වූ අතරම එයිනුත් ගැලවී එම දූෂිත ක්‍රියාවල නිරත වූ නිළධාරීන් සහ සිරසැකකරුවන් අල්ප පිරිසකුත් විය. වර්තමානය වන විට තවමත් බන්ධනාගාර තුළ මත්කුඩු මත්ද්‍රව්‍ය තිබීමට එක් හේතුවක් ලෙස එම නිළධාරීන් ද සෘජුවම වගකීම භාර ගත යුතු බව තරයේම කිව යුතුය. එම කරුණ තුළ ගැබ්ව ඇති සත්‍යතාවය සඳහා හේතුපාදක වන කරුණු ඉදිරියට දක්වනු කැමැත්තෙමි.
මෑතක් වන තුරුම බන්ධනාගාර බුද්ධි හා ආරක්ෂක ඒකකයේ නිළධාරීන් ඉතා උසස් ලෙස රාජකාරී සිදුකල අතර ආයතන තුළ අතරින් පතර දූෂිත ක්‍රියා වාර්තා වන්නට විය. බුද්ධි හා ආරක්ෂක ඒකකයේ සේවය කරන සමහර නිළධාරීන්ද මෙම දූෂිත ක්‍රියා වලට සම්බන්ධ යැයි දෙපාර්තමේන්තුව තුළ සහ සමාජයේ රාවයක් යන්නට විය. එදා මෙදා තුර මෙම ඒකකය විසින් අත්අඩංගුවට ගනු ලැබූ සමස්ත තහනම් ද්‍රව්‍යය ප්‍රමාණය සහ අත්අඩංගුවට ගනු ලැබූ නිළධාරීන් ප්‍රමාණය ගත් කල එම කරුණ කටකතාවක්ම පමණක් යැයි තරයේම සටහන් කරමි. මන්ද යත් තවදුරටත් කරුණු දක්වනුයේ නම් රාත්‍රී සේවා රාකාරී වලින් අනතුරුව නැවතත් රාත්‍රී සේවා මුර සිදුකරන්නේ සේවා අවශ්‍යතාවය නිසාම මිස මෙම ඒකකයේ නිළධාරීන්ගේ කැමැත්තෙන්ම නොවන බව කියමි. නිවාඩු අවලංගු කිරීම්, නිළධාරීන්ගෙන් සිදුවන විවිධ වූ තර්ජන ගර්ජන හමුවේද පිටතින් පැමිණෙන පුද්ගලයින්ගේ ඇනුම් බැනුම් අතරම ඉතා කටුක වූ රාජකාරියක් සිදුකරන මෙම ඒකකයේ නිළධාරීන් වෙත දූෂණ චෝදනා එල්ල කරනු ලබන්නේ හුදෙක්ම ආයතන තුළට තහනම් ද්‍රව්‍ය රැඟෙන යන නිළධාරීන් බව කිව යුතුය. ඔවුන්ට එම කාර්යය රිසි සේ කිරීමට ඇති ඉඩකඩ ඇහිරීම නිසා ඔවුන් සිදුකරනුයේ බොරු චෝදනා එල්ල කිරීමය. කෙසේ වෙතත් කණගාටුවට කරුණ නම් එම බොරු චෝදනා පදනම් විරහිතව විශ්වාස කරන පාලන අධිකාරියක්ද අප දෙපාර්තමේන්තුව සතු වීමයි. කෙසේ වෙතත් ඔවුන්ටද කරුණු වටහා ගනු වස් මෙම ලිපිය ඉදිරිපත් කරන අතර කිසිදු පුද්ගලයෙකුට මෙයින් පහර ගැසීමක් කිරීමට බලාපොරොත්තු නොවෙමි.
බන්ධනාගාර බුද්ධි ඒකකය වෙත එල්ල වූ මෙම දූෂණ චෝදනා අමාත්‍යංශ ප්‍රධානීන් විසින් සහ දෙපාර්තමේන්තු ප්‍රධානීන් විසින් ඉඳුරාම පිළිගත් නිසාදෝ 2018 වර්ෂයේ ................... දින විෂය භාර ඇමතිතුමිය විසින් හදිසියේම මෙම ඒකකය විසිරුවා දැමූ බව විකාශය විය. කුමන පදනමකින් කුමක් නිසා මෙය සිදුකලා දැයි මේවන තුරුත් එම නිළධාරීන් නොදන්නා අතර වර්තමානයේ පවතින නිළධාරීන්ගේ ඇති මන්දගාමී රාජකාරී ස්වභාවයට පළමු හේතුව ලෙස එම විසිරුවා හැරීම දැක්විය හැකිය. දෙපාර්තමේන්තුවේ දියුණුව සඳහා කටුක වූ රාජකාරියක් කරනු ලැබූ නිළධාරීන්ට පදනම් විරහිතව එසේ සැළකීම කෙතරම් යුක්ති සහගත දැයි හදවතින් ඇසිය යුතු පැණයක් ලෙස දකිමි. 2018 වර්ෂයේ ...දින නැවත මෙම ඒකකය බන්ධනාගාර පොලීසිය යන නමින් විෂය භාර ඇතිතුමිය විසින්ම නැවත පිහිටුවන ලැබුණි. නමුත් කණගාටුවට හේතුව නම් දක්ෂ ලෙස රැකියාව කල නිළධාරීන් .......... ක් පමණ මෙම ඒකකයෙන් සාමාන්‍යය සේවයට ස්ථාන මාරුකර යවා තිබුණි. මාධ්‍යය වල එකල එම ප්‍රවෘත්තය දැක්වුණේ බන්ධනාගාර බුද්ධි ඒකකයේ සේවය කල දූෂිත නිළධාරීන් ස්ථාන මාරුකර අළුතින් එම ඒකකය බන්ධනාගාර පොලීසිය ලෙස පිහිටුවන ලැබූ බවය. දූෂිත නිළධාරීන් යැයි ඔවුන් හංවඩු ගැසූ නිර්ණායක පිළිබඳව දෙපාර්තමේන්තුවේ සේවය කරන කිසිඳු නිළධාරියෙක් මේ වන තුරුත් නොදැනිම පුදුමයට කරුණකි.අවසානයේ බන්ධනාගාර පොලිසියේ නිළධාරීන් පිරිස 100 කට සීමා වූ බව කිව යුතුය.
බන්ධනාගාර පොලීසියක් තිබෙන විටත් බන්ධනාගාර තුළට තහනම් ද්‍රව්‍ය ඇතුළු වන්නේ මන්ද යන පැණයට පිළිතුරක් ලෙසත් බන්ධනාගාර පොලීසිය යනු වැඩකට නොමැති ඒකකයක් යැයි පවසන සුළුතරයක් සඳහාත් කරුණු කිහිපයක් සැකෙවින් දක්වනු කැමැත්තෙමි. ජනාධිපති කාර්යාලයට හෝ අගමැති කාර්යාලයට පිටතින් පුද්ගලයින් ඇතුළු වන විට ඉතා දැඩි ලෙස සෝදිසි කිරීමෙන් අනතුරුව එතුළට ඇතුල් කර ගැනීම සිදුකරනු ලබයි. ඇතුල් වන පුද්ගලයා කුමන වූ තනතුරක් දරන්නෙකු වුවද පරීක්ෂා කරනු ලබන්නේ පොලීසියේ සේවය කරන සාමාන්‍යය සේවයේ නිළධාරීන් වේ. පිටතින් පැමිණෙන පුද්ගලියින් තමා අසවල් තනතුර දරන නිසා සෝදිසි කිරීමට ඉඩදිය නොහැක යැයි තර්ක කරන්නේද නැත. නමුත් බන්ධනාගාර තුළ තත්වය ඊට වෙනස් ය. බන්ධනාගාර පොලීසියේ සේවය කරන සාමාන්‍ය නිළධාරීන්ට බන්ධනාගාර තුළට ඇතුළු වන ජෙලර් ශ්‍රේණියේ සිට ඉහළට සූක්ෂම ලෙස පරීක්ෂා කිරීම සිදුකල නොහැක. ඒ සඳහා කිසිඳු නීතිමය බලයක් ලබාදී ද නොමැත. බන්ධනාගාර තුළට ඇතුළු වන ජේලර්වරයෙකු හෝ සුභසාධන නිළධාරියෙකු සපත්තු 02 සහ බඳපටිය ගලවා පරීක්ෂා කිරීම් සිදුකල නොහැක. එසේ කිරීමට නම් බන්ධනාගාර පොලීසියේ සේවය කරන ජේලර් ශ්‍රේණියේම නිළධාරියෙකු ඉදිරිපිට එසේ කල යුතු බව ඔවුන් ප්‍රකාශ කරයි. එම නිසා ඔවුන්ව නිළඇඳුම අතගා පිටින් පරීක්ෂා කිරීම පමණක් සිදුකරනු ලබයි. කෙසේ වෙතත් බන්ධනාගාර පොලීසියේ ඇති ජේලර්වරුන්ගේ හිගතාවය නිසා ඔවුන් පවසන ලෙස සෝදිසි කිරීම් කිරීමද සිදු කල නොහැක. තත්වය කෙසේ වෙතත් එසේ පවසන නිළධාරීන්ම ඉහත කී ජනාධිපති/අගමැති කාර්යාලයට ඇතුළු වීමේදී සාමාන්‍යය පොලිස් නිළධාරීන් ලවා පරීක්ෂා කිරීම් කරවා ගන්නේ ඉතා අපූරුවටය. තමන් රාජකාරී කරන ආයතනය තුළට පිරිසිදු වී තහනම් ද්‍රව්‍ය නොමැති බව සනාථ කර ඇතුල් වීමට ඔවුන්ට නොහැක්කේ ඔවුන්ගේ ඇති අධික මාන්නය හෝ නැතහොත් ඔවුන් බන්ධනාගාර තුළට තහනම් ද්‍රව්‍ය රැ‍ගෙන යන නිසා බව දක්වා සිටිනු කැමැත්තෙමි. බන්ධනාගාර තුළට ඇතුළු වන සාමාන්‍ය නිළධාරීන් සපත්තු සහ බඳපටි ගලවා සෝදිසි කර බන්ධනාගාර තුළට ඇතුල් කිරීම සිදු කරන අතර, ඔවුන් සිය යට ඇඳුම් වල හෝ ශරීර අභ්‍යන්තරයේ තහනම් ද්‍රව්‍ය සඟවාගෙන පැමිණියහොත් ඒවා ගලවා පරීක්ෂා කිරීමට ක්‍රමයක් බන්ධනාගාර පොලීසිය සතුව නොමැත. යම් හෙයකින් නිළධාරියෙක් පිළිබඳව සැක සිතී ඔහුගේ යට ඇඳුම් පරීක්ෂා කිරීමේදී ඒ තුළ තිබී තහනම් ද්‍රව්‍ය සොයාගැනීමට නොහැකි වුවහොත් එම සෝදිසියට ලක් වූ නිළධාරියා විසින් පරීක්ෂා කිරීම් කල බන්ධනාගාර පොලීසියේ නිළධාරීන්ට විරුද්ධව මානව හිමිකම් කොමිසමේ පැමිණිලි කරනු ලබයි. එම හේතුව නිසාම නිළධාරියෙක් අත්අඩංගුවට ගැනීමේදී, බන්ධනාගාර පොලීසිය විසින් යම්කිසි මාර්ගයකින් ලබාගත් විශ්වාසවන්ත තොරතුරක් මත එම සම්පූර්ණ සෝදිසි කිරීම සිදුකරනු ලබයි. මෙම තත්වය නිසාද බන්ධනාගාර තුළට යම් තරමින් හෝ තහනම් ද්‍රව්‍ය ඇතුළු වීමට ඉඩකඩ පවතින බවත් සටහන් කරමි.
බන්ධනාගාර බන්ධනාගාර තුළට ශරීර අභ්‍යන්තරයේ සඟවාගෙන තහනම් ද්‍රව්‍ය රැගෙන ඒම සුලබ දෙයක් වී ඇත. එම තත්වයද යම්තාක් දුරට පාලනය වී ඇත්තේ බන්ධනාගාර පොලීසියේ නිළධාරීන්ගේ ඇති දක්ෂතාවය නිසාමය. ඔවුන් විසින් සැක සහිත වූ සිරසැකකරුවන් බන්ධනාගාර රෝහලේ වෛද්‍යවරයා වෙත යොමුකරනු ලබයි. එසේ යොමුකර තහනම් ද්‍රව්‍ය ශරීර අභ්‍යන්තරයේ ඇත්නම් පිටතට ගැනීම සිදුකරනු ලබයි.සැක නොසිතන ලෙස ගුද මාර්ගයේ සඟවාගෙන තහනම් ද්‍රව්‍ය  බන්ධනාගාර තුළට රැගෙන ඒමට සමත් සිරසැකකරුවන්ද සිටින බව සටහන් කරන අතර සිර සැක කරුවන්ගේ ශරීර අභ්‍යන්තරය පරීක්ෂා කිරීමට බන්ධනාගාර තුළ දැනට ස්ථාපිත කර ඇති පුද්ගල ස්කෑන් යන්ත්‍රද මේ වන විට අක්‍රිය තත්වයේ පැවතීමද බන්ධනාගාර තුළට තහනම් ද්‍රව්‍ය ඇතුළු වීමට හේතුවක් ලෙස දැක්වීමට හැකිය. ඉහත දැක්වූ කරුණු පිළිබඳව ව්මසා බැලීමේදී බන්ධනාගාර තුළ තවමත් තහනම් ද්‍රව්‍ය පැවතීම පිළිබඳව බන්ධනාගාර පොලීසියට චෝදනා නොකර ඇතුළු වීමට ඇති හිඩැස් වලට තාවකාලික පැළැස්තර නොදමා ස්ථීර විසඳුම් ලබාදීම කල යුතු වේ. නිළධාරීන් 100 ක් පමණ ඇති බන්ධනාගාර පොලීසියේ කාර්යාල සේවයේ නිළධාරීන්, නිවාඩු ලබාදීම් , අඟුණකොළපැලැස්ස බන්ධනාගාර රාජකාරී , බන්ධනාගාර කොමසාරිස් ජනරාල්වරයාගේ ආරක්ෂක කටයුතු , විශේෂ උසාවි ආරක්ෂණ , කාන්තා නියාමක , ජේලර්වරුන් සහ සැරයන්වරුන් හැරුණු විට සාමාන්‍ය සේවයේ යෙදීමට නියාමක ශ්‍රේණියේ නිළධාරීන් ඇත්තේ 50 කටත් අඩු ප්‍රමාණයකි. එවැනි වූ සුළු ප්‍රමාණයකින් කොළඹ බන්ධනාගාර තුළ මේ වන විට රාජකාරී කරන නිළධාරීන් එක දිගට දවස් 04, 05 රාත්‍රී රාජකාරීම කරනු ලබන්නේ නිළධාරී හිගතාවය නිසාමය. ඔවුන්ට දෙපාර්තමේන්තුවෙන් ලැබිය යුතු සමහර වරප්‍රසාද ද ලැබෙන්නේ නැත. නිළ ඇඳුම් ආයිත්තම් වේලාවට ලැබෙන්නේ නැත. අතිකාල දීමනා ලැබෙන්නේ ප්‍රමාද වී වන අතර නිළ නිවාස සඳහා අවශ‍්‍යතාද නිසි පරිදි නොලැබෙයි. නිළ නිවාස සහ ආපන ශාලාව ආශ්‍රිතව වැසිකිළි වළවල් නිරතුරුව පිටාර ගලන අතර අවට ප්‍රදේශය රාත්‍රී කාලයේදී මදුරුවන්ට රජදහනකි. එවැනි වූ තත්වයක් යටතේ රාජකාරී කරන මෙම ඒකකයේ නිළධාරීන්ව දිරි ගන්වා සුභසාධක කටයුතු සොයාබලා ඉටුකර එම නිළධාරීන්ගේ සිතිවිලි ධනාත්මක කිරීම සිදුකල යුතු අතරම ප්‍රමාණවත් පරිදි නිළධාරීන් බඳවා ගැනීම අත්‍යාවශ්‍යම දෙයකි. එසේ නොකර රාජකාරියෙන් 100% ක ප්‍රතිඵලයක් බලාපොරොත්තු විය නොහැකිය. මෙම ඒකකය විසිරුවා දැමීමෙන් බන්ධනාගාර තුළ ඇති තහනම් ද්‍රව්‍ය හමාර වන්නේද නැත.යම් හෙයකින් මෙම ඒකකය විසිරුවා දැමුවහොත් සීඝ්‍ර ලෙස අඩු වී ඇති තහනම් ද්‍රව්‍ය නැවත වැඩි වී දූෂිත නිළධාරීන් නැවත එම දූෂිත ක්‍රියා නැවත රිසි සේ කරගෙනු යනු ඇත. අවුරුදු 06 ක පමණ පළපුරුද්දක් ඇති නිළධාරීන් තවමත් මෙම බන්ධනාගාර පොලීසියේ සේවය කරනු ලබන නිසා ඉහත කී විසඳුම් ලබාදුනහොත් බන්ධනාගාර තහනම් ද්‍රව්‍ය වලින් තොර වූ ස්ථානයන් කිරීමෙහි ලා ඔවුන්ගෙන් සක්‍රීය දායකත්වයක් ලබාගත හැකිවනු ඇත. කෙසේ වෙතත් ගල් ගසනු ලබන්නේ ඵල ඇති ගසට යන කතාව අප පැරැණ්නන් විසින් පවසන පිරුළකි. එසේම චෝදනා ගැරහුම් ලැබෙන්නේ නිසිපරිදි රාජකාරී කටයුතු කරන නිළධාරීන්ටම පමණි. බන්ධනාගා තුළ ඉදිරි කටයුතු සාර්ථක කරගැනීම සඳහා බළධාරීන්ට නිසි විසඳුම් ගැනීමට හැකිවේවා යි ප්‍රාර්ථනා කරමින්ම මෙම ලිපිය මෙසේ අවසන් කරමි.
බාහිර සබැඳි
ප්‍රවර්ගය:1841 ඉදිකිරීම් ප්‍රවර්ගය:ශ්‍රී ලංකාවේ සිරගෙවල්
ශිවරංජනී
ශිවරංජනී හෙවත් සිවරංජනී යනුවෙන් හැඳින්වෙන්නේ භාරතීය ශාස්ත්‍රීය සංගීතය තුළ භාවිතා වන රාගයකි. මෙය හින්දුස්තානී සංගීතය සහ කර්ණාටක සංගීතය තුළ දෙයාකාරයකින් භාවිතා වේ. මෙහි හින්දුස්තානී රාගය pentatonic පරිමාණයට අයත් අතර, කර්ණාටක රාගය ඖදව-ඖදව පරිමාණයට (ඖදව යනු '5ක' යන්නයි) අයත් ය.
පද්දා
පද්දා ලෙස හදුන්වන ජන කොට්ඨාශයක් අතීතයේ ලංකාවේ පැවතගෙන ආ අතර මොවුන් පහත් යැයි සැළකෙන රැකියාවන් වල නිරත විය. රෙදි ඇපිල්ලීම, පිරිසිදු කිරීම, වැසිකිළි සේදීම මෙම ජන කොටසේ ජීවන තත්ත්වය විය. වර්තමානයේ ශිෂ්ඨ සමාජයේ කිසිවෙකු ට පද්දා ලෙස හදුන්වන්නේ නැති නමුත් යමෙකුට අපහාස කිරීමට, යමෙකුගේ තත්ත්වය පහත් කිරීමට පද්දා ලෙස අමතනු ලබයි.
කාර්මික ආසවනය
සාමාන්‍ය කාර්මික ආසවන කුලුණු
මහාපරිමාණ කාර්මික ආසවනය කාණ්ඩ වශයෙන් හෝ සන්තතව සිදු කරන නිෂ්පාදන ක්‍රියාවලීන්හිදි භාවිත කෙරෙන අතර එහිදි භාගික ආසවනය, රික්තක ආසවනය, වාශ්ප ආසවනය, නිස්සාරක ආසවනය සහ ඇසෙයෝට්‍රෝපික ආසවනය ආදි ක්‍රම වේද භාවිත වේ. සන්තතික අචල තත්ත්ව භාගික ආසවනය වඩාත් බහුලව භාවිත වන්නේ ඛණිජ තෙල්, පිරිපහදු ඛනිජ රසායනික සහ රසායනික කර්මාන්ත ශාලා සහ ස්වභාවික වායු සැකසුම් කර්මාන්ත ශාලා ආදිය වේ.
කාර්මික ආසවනය සාමාන්‍යයෙන් ආසවන කුලුණු ලෙස හැඳින්වෙන විශාල සිරස් සිලින්ඩරාකාර කුලුණු භාවිතා වන අතර ඒවායේ විශ්කම්භය සෙ.මි. 65 සිට මිටර් 16 ක් දක්වා විය හැකි අතර උස ප්‍රමාණය මීටර් 6 සිට 90 දක්වා වේ. ඇතැම් විට මිටර් 90 වටද වඩා උසින් වැඩි කුලුණු භාවිතා විය හැක. සැකසුම සඳහා කුලුණු තුලට ඇතුල් කෙරෙන ද්‍රවය ද්‍රව කිහිපයක මිශ්‍රණයකින් තැනි ඇති විට කුලුණු වල විවිධ උස ප්‍රමාණ වලින් පිහිටා ඇති පිටවුම් මං ඔස්සේ එකිනෙකට වෙනස් තාපාංක හා තාපාංක පරාස ඇති විවිධ භාගයන් නැතහොත් විවිධ නිෂ්පාදන වෙන්කර ගත හැක. මේ අතරින් වඩාත් සැහැල්ලුතම නිෂ්පාදන (අඩුම තාපාංක සහිත නිෂ්පාදන) කුලුණු වල ඉහළින්ම ලබාගෙන යන අතර වඩාත් බරින් වැඩි නිෂ්පාදන (වැඩිම තාපාංක සහිත නිෂ්පාදන) කුලුණු වල පහලම කෙලවරින් වෙන්කර ගැනේ.
විශාල පරිමාණ ආසවන කුලුණු වලදී වඩාත් පුර්ණ ආකාරයෙන් නිෂ්පාදන වෙන්කර ගැනීම සඳහා ප්‍රතිවාහ ක්‍රමය භාවිත කෙරේ. ප්‍රතිවාහක්‍රම‍ෙය්දී ඉහත සාමාන්‍ය මහාපරිමාණ කාර්මික ආසවන කුලුණක දැක්වෙන පරිදි ආසවන හෝ විභාජක කුලුණකින් ලබාගත් ද්‍රවිත ඵලයන් වලින් කොටසක් නැවත එම කුලුනෙහිම ඉහල කෙළවරින් ඇතුල් කෙරේ. කුලුණ තුලදී පහලට ගමන් කරන ප්‍රතිවාහ ද්‍රවය මගින් ඉහලට‍පැමිණෙන වාශ්පය සිසිල් කිරීම සහ ඝනී භවනය කිරීම සිදු කෙරෙන අතර ඒ ඔස්සේ ආසවන කුලුණේ කාර්යක්ෂමතාව ඉහළයයි. සෛද්ධාන්තිකව දෙන ලද විභාජක මට්ටම් ප්‍රමාණයක් සහිත ආසවන කුලුණකට මෙසේ ඇතුල් කල හැකි ප්‍රතිවාහ ප්‍රමාණය වැඩිවන විට කුලුණ මගින් ඉහල තාපාංක ඇති ද්‍රව්‍ය පහළ තාපාංක ඇති ද්‍රව්‍ය වලින් වෙන්කිරීමේ ක්‍රියාවලිය වඩාත් හොදින් සිදුවේ. කිසියම් නිෂ්චිත විභාජනයක් සඳහා භාවිත කල හැකි ප්‍රතිවාහ ප්‍රමාණය වැඩිවන විට ඒ සඳහා භාවිත කල යුතු විභාජන මට්ටම් සංඛ්‍යාව පහල යයි.
මේආකාර කාර්මික ආසවන කුලුණු වාතයෙන් ද්‍රවිත ඔක්සිජන්, ද්‍රවිත නයිට්‍රජන් සහ අතිශය සංශුද්ධ ආගන් වායු වෙන්කර ගැනීමේදී භාවිත කෙරේ. අර්ධ සන්නායක නිෂ්පාදනය සඳහා යොදා ගන්නා අතිශය සංශුද්ධ සිලිකන් නිපදවීම සදහා ක්ලෝරෝසිලෙන් ආසවනය යොදා ගත හැක.
කාර්මික යෙදුම් වලදී ඇතැම් විට කුලුණ තුල -මට්ටම් වෙනුවට ඇසුරුම් ද්‍රව්‍යයක් භාවිත කෙරේ. රික්තක තත්ව යටතේ ක්‍රියාත්මක වන අවස්ථා වැනි කුලුණ හරහා අඩු පීඩන පාතනයක් අවශ්‍ය වන අවස්ථා වලදී මෙය විශේෂයෙන් භාවිත වේ.
මෙම ඇසුරුම් ද්‍රව්‍ය විශේෂ ඇසුරුම් ක්‍රමයකින් තොරව ඇතුල්කල (අඟල් 1 – 3 අතර) රැෂිග් වලයයන් හෝ හැඩගැන්වු ලෝහ තහඩු විය හැක. ඇසුරුම් ද්‍රව්‍යයේ පෘෂ්ඨය ද්‍රව මගින් තෙත් වන අතර මෙම තෙත් වු පෘෂ්ඨය මතින් වාශ්ප ගමන් කරයි. එහිදි ස්කන්ධ හුවමාරුව සිදුවේ. සාමාන්‍යයෙන් භාවිත වන එක් එක් මට්ටමක් මගින් එකිනෙකට වෙනස් ද්‍රව - වාශ්ප සමතුලිතතා ලක්ෂ්‍යයක් දෙනු ලබන බහුමට්ටම් ආසවන කුලුණු මෙන් නොව අසුරන ලද කුලුණක් තුල ද්‍රව - වාශ්ප සමතුලිතතා වක්‍රය සංතතික වේ. නමුත් අසුරන ලද කුලුණු ආදර්ශනයේදී සෛද්ධාන්තික මට්ටම් කිහිපයක් ගණනය කිරීම සාමාන්‍ය ආකාරයේ මට්ටම් සහිත කුලුණකට සාපේක්ෂව ඒවායේ විභාජක කාර්යක්ෂමතාවය දැක්වීම සඳහා වැදගත් වේ. විවිධාකාරයෙන් හැඩ ගන්වන ලද ඇසුරුම් ද්‍රව්‍ය වල ක්ෂේත්‍ර ඵලයන් එකිනෙකට වෙනස් වන අතර ඇසුරුම් ද්‍රව්‍යයන් අතර පවතින අවකාශද විශාලත්වයෙන් එකිනෙකට වෙනස් වේ. මෙම ගුණාංග යුගලම ඇසුරුම් ද්‍රව්‍ය වල කාර්යක්ෂමතාව සඳහා බලපායි.
විශේෂ ආකාරයකට ඇසුරුම් නොකල හෝ හැඩ ගැන්වු ඇසුරුම් භාවිතා වන ආසවන කුලුණක ක්‍රියාකාරිත්වය සඳහා ඇසුරුම් හැඩය සහ ක්ෂේත්‍ර ඵලය හැරුනු විට ඇසුරුම් ස්ථරයට ඇතුල් වන ද්‍රව සහ වාශ්ප ව්‍යාප්තිය බලපායි. දෙන ලද විභජනයක් සිදු කිරීම සඳහා අවශ්‍ය වන සෛද්ධාන්තික මට්ටම් සංඛ්‍යාව නිෂ්චිත වාශ්ප ද්‍රව අනුපාතයක් ඇසුරින් ගණනය කෙ‍රේ. ඇසුරුම් ස්ථරයට ඇතුල් වන විට ද්‍රව සහ වාශ්ප කුළුනු පෘෂ්ඨය හරහා ඒකාකාරව ව්‍යාප්ත වී නොමැති විට ඇසුරුම් ස්ථරය තුල ද්‍රව වාශ්ප අනුපාතය නිරවද්‍ය නොවන අතර ඉලක්ක ගත විභාජනය සිදුනොවේ. ඇසුරුම් ද්‍රව්‍ය නිසි පරිදි ක්‍රියා නොකරන බව මෙවිට හැගි යනු ඇත. සෛද්ධාන්තික මට්ටමකට තුල්‍ය උස අදහස් කරන අගයට වඩා ඉහළ අගයක් ගනු ඇත. මෙහිදි ගැටළුව වන්නේ ඇසුරුම් ද්‍රව්‍ය නොව එම ස්ථරයට ඇතුල් වන තරලයන් විසිරි ඇති ආකාරයයි. බහුල වශයෙන් වැරදි ලෙස ව්‍යාප්ත වන්නේ වා‍ශ්පය නොව ද්‍රවයයි. සැපයුම සහ ප්‍රතිවාහය ඇසුරුම් ස්ථරයට ඇතුල් කිරීමට භාවිතා වන ද්‍රව ව්‍යාප්තක නිර්මාණය කර ඇති ආකාරයෙන් ඇසුරුම් උපරිම කාර්යක්ෂමතාවයෙන් ක්‍රියාකිරීම සඳහා අතිශය වැදගත් වේ. ඇසුරුම් ස්ථරයකට ඇතුල් වන ද්‍රවය ඒකාකාරව විසිරවීම සඳහා ද්‍රව ව්‍යාප්තකයකට ඇති හැකියාව ගණනය කිරීමේ ක්‍රම යොමුවෙහි සඳහන් වෙයි. මෙම මාතෘකාව සම්බන්ධයෙන් විශාල වැඩ කොටසක් Fractionatrion Research, Inc. (FRI) මගින් සිදු කර ඇත.
Distillation
භෞතික ක්‍රම, අංශු ශක්තිය ආශ්‍රිත ක්‍රම
Cloth – modeling- භෞතික ක්‍රම, අංශු ශක්තිය ආශ්‍රිත ක්‍රම
අප දැන් යාන්ත්‍රක සමතුලිතතාවය (mechanical equalibrium) යෙහ මුලික මුලධර්මය ඉහත සදහන් සමිකරණයට යොදමු. මේ අනුව සෑම වස්තුවක්ම අවම ශක්ති මට්ටමක සමතුලිත විමට බලන බැවින්, ඉහත සමිකරණය අවකලනය කිරිමෙන් එම අදාල අවම ශක්ති මට්මේ ශක්තිය සොයා ගත හැක.
අංශු ශක්තිය ආශ්‍රිත ක්‍රම
මෙම ක්‍රමය වඩාත් සංකිර්ණ ක්‍රමයකි. මෙම අංශුමය ක්‍රමය, භෞතික ක්‍රමය එක් පියවරක් ඉදිරියට ගෙන යාමකි. මෙහිදි සලකනු ලබන්නේ අංශු ජාලයක් එකිනෙක සමග ඍජුවම අන්තර් ක්‍රියා කරයි. එනම්, අංශ්‍ර අතර දුනු වෙනුවට අංශු අතර ශක්ති හුවමාරැව යොදා ගෙන රෙද්දෙහි හැඩය නිහ්චය කර ගනි. මේ සදහා පහත සදහන් අයුරැ ශක්ති සමිකරණය යොදා ගනි.
U මුළු = Uවිකර්ෂණය + Uඇදිම+ Uනැමිම+ Uපන්දුල්ම+ Uගුරැත්වාකර්ෂණය
•	විකර්ශණ ශක්තිය යනු බාහිරින් එකතු කරන ලද කෘතිම පදාර්ථියකි. මෙයට හේතුව රෙද්ද තුල එකිවෙක චේදනයක් නොවිමටය. •	භෞතික ක්‍රමයේ මෙන්ම ඇදනෙ සුළු බවෙහි ශක්තිය තිරණය කරනුයේ Hookes ගේ නියමයෙනි. •	නැමෙන සුළු ගතියේ ශක්තිය මගින් එහි දැඩි බව පෙන්වයි •	පන්දුලමේ ශක්තිය, රෙද්දෙහි විරැපනය කිර‍ිමේ හැකියාව පෙන්නුම් කරයි ( එක් තලයක් තුල සිදුවිය හැකි විරැපණය) •	ගුරැත්වාකර්ෂණ හක්තිය රදා පවතිනුයේ ගුරැත්වාකර්ෂණය නිසා ඇති වන ත්වරණය මතය
මෙම සමිකරණයට වෙනත් බාහිර ප්‍රභව මගින් ලැබෙන ශක්තින් ද එකතු කොට අවකලනය මගින් ‍අවමය සොයා ගැනිමෙන් අපගේ ආකෘතිය වඩා සාධාරණිකෘත වේ. මෙම නිසා ඕනෑම තත්වයක් යටතේ රෙදි වල හැසිරිම ආදර්ශනය කිරිමට අපට හැකියාව ලැබේ. අප රෙදි කැබලි අංශුමය එකතුවක් ලෙස සලකන බැවින්, එහි හැසිරිම ගති විද්‍යානුතුලව පහදා දිය හැක.
අස් ඇවෙන්ටුරාස් ද ගුයි ඊ එස්ටෝපා
අස් ඇවෙන්ටුරාස් ද ගුයි ඊ එස්ටෝපා (As Aventuras de Gui & Estopa) යනු බ්‍රසීලියානු ෆ්ලෑෂ් සජීවිකරණ රූපවාහිනී කතා මාලාවකි. මෙම කතා මාලාව 2009 සිට 2017 අතර කාටූන් නෙට්වර්ක්හි ප්‍රදර්ශනය කරන ලද අතර මෑතකදී එය 2012 මුල් භාගයේ Quintal da Cultura වැඩසටහනේ සෙනසුරාදා දිනවල ටීවී කුල්ටුරාහි ද පෙන්වනු ලැබේ. මෙම කතා මාලාව ලතින් ඇමරිකාවේ 2013 දෙසැම්බර් 2 වන දින ටූන්කාස්ට් සහ බූමරන්ග් විසින් විකාශනය කරන ලදී.
2021 අප්‍රේල් මාසයේදී, මාලාව පස්වන වාරයේ මංගල දර්ශනය සමඟින් බූමරන්ග් වෙත නැවත පැමිණේ.
කථා පුවත
මෙම කතා මාලාව ගුයි සහ එස්ටෝපාගේ අත්වැරදීම් ගැන කියයි, තරුණ මානවරූපී සුනඛයන් දෙදෙනෙක් සහ ඔවුන්ගේ මිතුරන් වන ක්රොකට්, පිටිබුරෝ, ෆිෆිවෙලින්හා සහ රිබල්ඩෝ.
බාහිර යොමු
ප්‍රවර්ගය:රූපවාහිනී කතාමාලා
ඩී. ආර්. නානායක්කාර
දොන් රෙවුටර් නානායක්කාර (1915–1989) ශ්‍රී ලාංකීය සිනමාවෙහි ප්‍රධාන පෙළෙහි චරිත නළුවෙකු විය. ඔහු ප්‍රබල ලෙස විකට හා දුෂ්ඨ චරිත රඟපාන ලදි, රේඛාව, කුරුළු බැද්ද සහ සිකුරු තරුව යන චිත්‍රපට හි ඔහුගේ රංගනයෙන් මිනිසුන්ගේ හිත දිනාගත්තේය.
Personal life
ඔහු 1915 මාර්තු 15 වන දින ශ්‍රී ලංකාවේ කොලොන්නාවේ උපත ලැබීය. ඔහුගේ පියා දොන් දියස් නානායක්කාර කොළොන්නාවේය. ඔහුගේ මව නෝනෝ කල්දේරා ගොතටුව ප්‍රදේශයේ වූවාය. ඔහු ගියේ කොළොන්නාව රජයට. පාසල සහ ශාන්ත මැතිව් විද්‍යාලය, දෙමටගොඩ. කුඩා කල සිටම සංගීතයට නැඹුරු වූ ඔහු ජපන් මැන්ඩලින් වාදනය කිරීමට සමත් විය. ඔහු කිසිදාක තම නමෙහි මුලකුරුහි තේරුම නොකීවේය. නමුත් ඔහුගේ රියදුරු බලපත්‍රයෙහි ඔහුගේ නම දොන් රෙවුටර් නානායක්කාරයි.
ඔහු විවාහ වී සිටියේ නාට්‍ය රඟපාන අතරතුර හමුවූ ඇඩ්ලින් පෙරේරා සමඟයි. ඔහු ඇය සේවය කරන කොටුවේ පැගෝඩා හෝටලයට ගොස් තම යෝජනාව ඉදිරිපත් කළේය. 1945 දී ඔහු ඇඩ්ලින් සමඟ විවාහ විය. ඔවුන්ට දරුවන් හය දෙනෙක් සිටියහ: දියණියන් - අශෝකා, ශාන්ති, සිරිමා සහ කල්‍යාණි සහ පුතුන් - දිලිප් සහ රංජිත්. ඇඩ්ලින් 1983 මාර්තු 10 දින මිය ගියේය.
වෘත්තීය ජීවිතය
යොවුන් වියේදී නානායක්කාර නාට්‍ය කලාවට උනන්දුවක් දැක්වූ අතර වේදිකා නාට්‍ය නැරඹීමට නිරන්තර සහභාගිවන්නෙකු විය. 1936 දී පමණ එවැනි එක් නාට්‍යයක දී, නාට්‍ය රචක සිරිසේන විමලවීර විසින් ඔහුව ඔහුගේ ක්‍රීඩක කණ්‌ඩායමට රැගෙන ගියේය. පසුව ‘‘අම්මා’’ නාට්‍යයේ ‘‘සරණපාල’’ චරිතයට ඔහුව තෝරා ගත්තා. ‘‘අම්මා’’ ගෙන් පටන්ගෙන නානායක්කාර විමල්වීරගේ බොහෝ නාට්‍යවල පෙනී සිටියේය; මේවාට සීදේවි, පිටිසර කෙල්ල, රොඩි කෙල්ල සහ මග්ගොන චාලි ඇතුළත් වේ.
නානායක්කාර සිනමාවට පිවිසෙන්නේ පළමු ප්‍රධාන සිංහල චිත්‍රපටය වන ''කඩවුණු පොරොන්දුව' තිරගත වී වසර දෙකකට පසුව විමලවීර විසින් 1949 දී "අම්මා" චලන පින්තූරය බවට අනුවර්තනය වීමත් සමඟය. '. නානායක්කාර විමලවීරගේ චිත්‍රපටවල ගායන ශිල්පියෙකු ලෙස "අම්මා" සඳහා ගීත දෙකක් ගායනා කළේය. 1963 විමලවීරගේ මරණය දක්වාම ඔහු විමලවීරගේ චිත්‍රපටවල පෙනී සිටියේය. නානායක්කාර සිරිසේන විමලවීරගේ අම්මා සිනමාපටයෙන් සිනමාවට හඳුන්වා දුනි. ඒ කඩවුනු පොරොන්දුව තිරගත වී වසර දෙකකට පසුවයි. ඔහු රංගනයට අමතරව ගායනයටද ගීත දෙකකින් එක් වී ඇත. සිරිසේන විමලවීරයන්ගේම අම්මා ටද ගීතයක් ගායනා කර ඇත. එතැන් පටන් ඔහු සිරිසේන විමලවීරයන්ගේ සෑම චිත්‍රපටයක් සඳහා ඉදිරිපත් වූයේය, 1963 දී සිරිසේන විමලවීරයන් මියගියේය. නානායක්කාරගේ වඩාත් කීර්තිමත් රංගනයක් වූයේ "රැකව" (1956) චිත්‍රපටයේ සන්ධිස්ථානයක් ලෙස සැලකේ. ඔහු සොරෙකු වන සහ ඔහුගේ පුතාගේ යැයි කියන සුව කිරීමේ බලය ධනය උපයා ගැනීම සඳහා ධනය උපයා ගැනීමට උත්සාහ කරන ප්‍රධාන චරිතයේ පියා වන සූටිගේ විවේචනාත්මක පැසසුමට ලක් වූ භූමිකාවේ පෙනී සිටියේය.
නානායක්කාර "කුරුළු බැද්ද" (1961), "සිකුරු තරුව" (1966) සහ "බිනරමලී" (1969) චිත්‍රපටවල ඔහුගේ කීර්තිමත් දුෂ්ට චරිත දිගටම කරගෙන ගියේය. 1968 වසරේ "බයිසිකල් හොරා" චිත්‍රපටයේ ඔහුගේ චරිතය වෙනුවෙන් ඔහු සරසවිය හොඳම නළුවා සම්මානය දිනා ගත්තේය. 1984 දී නානායක්කාර ''ඉන්දියානා ජෝන්ස් ඇන්ඩ් ද ටෙම්පල් ඔෆ් ඩූම් හි ශ්‍රී ලාංකික නළුවෙකු ලෙස තෝරා ගන්නා ලදී. චිත්‍රපටයේ ඔහු රඟපෑවේ ගම්මුලාදෑනිගේ චරිතයයි.
1971 දි කතුරු මුවත් හි ඔහු "කතුරු මුවත්" ප්‍රධාන චරිතය රඟපෑවේය. ඔහු බොහෝ K.A.W හි ප්රධාන භූමිකාවන් විය. පෙරේරාගේ අනෙකුත් චිත්‍රපට වන කපටිකම (1966), දුලීකා (1974), ලසඳ (1974) සහ නැදෑයෝ (1976), ලෙස්ටර් ජේම්ස් පීරිස් සමඟ නැවතත් බද්දේගම (1981) චිත්‍රපටයේ ඔහු වෙද මිනිසා ලෙස තවත් ප්‍රධාන සෘණාත්මක චරිතයක් නිරූපණය කළේය. අනෙකුත් චිත්‍රපට දර්ශනයන් අතර චණ්ඩියා (1965), පරසතුමල් (1966), අහසින් පොළවට (1978), සිරිබෝ අයියා ඇතුළත් වේ. ' (1980) සහ දෙසේ මල් පිපිලා. නානායක්කාරගේ අවසන් චිත්‍රපටය “අහස් මාලිගා” තිරගත වූයේ ඔහුගේ මරණයෙන් වසර පහකට පසුවය.
නානායක්කාර චිත්‍රපටවල ගැමි චරිත රඟ දැක් වූවද ඔහු කොළොන්නාව නගරයේ විසූ නාගරිකයෙකි. සුරංගනී චිත්‍රපටයේ ඔහු කුදෙකු ලෙස රඟපෑවේය. සරු බිම චිත්‍රපටිය පුරා ඔහු අමුඩය හැඳගෙන රංගනය ඉදිරිපත් කළේය. ඔහුගේ රංගනය ප්‍රථම සරසවිය සම්මාන උළෙලේදී හොඳම නළුවා සම්මානය ලබා ගැනීමට පවා ප්‍රබල විය.
බාහිර ලිපි
ප්‍රවර්ගය:ශ්‍රී ලාංකික නළුවෝ
ප්‍රවර්ගය:සිංහල ජනයා ප්‍රවර්ගය:1915 උපත් ප්‍රවර්ගය:1989 මරණ ප්‍රවර්ගය:චරිත කතා
රංජිත් ප්‍රේමලාල් ද සිල්වා
මහාචාර්ය රංජිත් ප්‍රේමලාල් ද සිල්වා  (ඉංග්‍රීසි: Ranjith Premalal De Silva) යනු උප කුලපති වෘත්තීය තාක්‍ෂණ විශ්වවිද්‍යාලය. හිටපු උප කුලපති ඌව වෙල්ලස්ස විශ්ව විද්‍යාලය බදුල්ල හා හිටපු පේරාදෙනිය විශ්ව විද්‍යාලය පේරාදෙනිය කෘෂි ඉන්ජිනේරැ පීඨාධිපති මහාචාර්ය වරයායි.
මොහු පේරාදෙණිය‍ විශ්වවිද්‍යාලය, ආසියානු තාක්ෂණ ආයතනය තායිලන්තය හා එංගලන්තය ක්‍රේන්පීfල්ඩ් විශ්වවිද්‍යාලය යන්හි උපාධිදරයෙකි.
රංජිත් ප්‍රේමලාල් ද සිල්වා කොළඹ නාලන්දා විද්‍යාලයයේ ආදි සිසුවෙකි.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ ප්‍රවර්ගය:ආදි නාලන්දියයෝ ප්‍රවර්ගය:1963 උපත් ප්‍රවර්ගය:මහාචාර්යවරු - ශ්‍රී ලංකා
තාත්වික රේඛාව
සරලවම කිවහොත් ගණිතයේ දී තාත්වික රේඛාවක් යනුවෙන් හැඳින්වෙන්නේ R නම් තාත්වික සංඛ්‍යා කුලකයකි. නමුත් මෙය බොහෝ විට යෙදෙන්නේ R ස්ථල විද්‍යාත්මක අවකාශයක් හෝ දෛශික අවකාශයක් වැනි යම් ආකාරයක අවකාශයක් සේ සලකන විටයි. අවම වශයෙන් ආදි ග්‍රීකවරුන්ගේ කාලයේ පටන් පමණ අධ්‍යයනයන්ට භාජනය වුවද තාත්වික රේඛාව පිළිබඳ 1872 වසර තෙක් ගැඹුරු අර්ථ දැක්වීමක් නොවීය. එදාට පෙර සහ පසුද එය ගණිතයේ විවිධ ක්ෂේත්‍රයන්ට සැලකිය යුතු දායකත්වයක් දැක්වූ වැදගත් උදාහරණයක් වේ. එකිනෙකට වෙනස් එහෙත් තුල්‍ය වූ ක්‍රම දෙකකට පැහැදිලි කළ හැකි සම්මත ස්ථලක ව්‍යුහයක් තාත්වික රේඛාවට පවතී. පළමුවැන්න යටතේ තාත්වික සංඛ්‍යා පූර්ණ ලෙස පටිපටිගත බැවින් ඒවා පටිපාටිගත ස්ථලක ව්‍යුහයක් ගනී යැයි කිව හැක. දෙවැන්න යටතේ නිරපේක්ෂ අගයට අදාල ප්‍රමිතික මත පදනම්ව තාත්වික සංඛ්‍යා ප්‍රමිතික අවකාශයක් බවට පත් කළ හැක. d(x,y): = | y − x | මෙම ප්‍රමිතිකය මඟින් R ට පටිපාටිගත ස්ථලක ව්‍යුහය හා තුල්‍ය වූ ස්ථලක ව්‍යුහයක් ලබා දේ. ස්ථල විද්‍යාත්මක අවකාශයක් ලෙස ගත් කළ තාත්වික රේඛාව පළමු මානයට අයත් ස්ථලමය සමූදායක් වේ. එය පරාසුසංහිත, ද්විත්ව ගණ්‍ය මෙන්ම සංකෝචනය කළ හැකි සහ ස්ථාන සුසංහිත වේ. එයට සම්මත අවකල්‍ය ව්‍යුහයක් ද පවතින අතර එනිසා එය අවකල්‍ය සමූදායක් ද වේ. (diffeomorphism දක්වාම ස්ථල විද්‍යාත්මක අවකාශයට දැරිය හැකි අවකල්‍ය ව්‍යුහ ඇත්තේ එකක් පමණි) ඓතිහාසිකව ගත් කළ මෙම එක් එක් ගණිතමය ව්‍යුහයන් සඳහා මුලින්ම අධ්‍යයනය කරන ලද උදාහරණය වන අතර එබැවින් එය මෙම නූතන ගණිතමය ක්ෂේත්‍රයන්ගේ පෙර ගමන් කරු සේ ක්‍රියා කරයි. (සත්‍ය වශයෙන් කිවහොත් ඉහත යෙදුම් බොහොමයක් අර්ථ දැක්වීම සඳහා පළමුව R හි පැවැත්ම අත්‍යාවශ්‍ය වේ.) දෛශික අවකාශයක් සේ ගත් කළ තාත්වික රේඛාව පළමු මාතයට අයත් R තාත්වික සංඛ්‍යා ක්ෂේත්‍රය පිරිවසා දෛශික අවකාශයක් (එනම් එය මතම පිරිවසන දෛශික අවකාශයක්) වේ. එයට සම්මත අන්තඃ ගුණිතයක් පවතින අතර එබැවින් එය යුක්ලීඩියානු අවකාශයක් ද වේ. (අන්තඃගුණිතය තාත්වික සංඛ්‍යාවල සාමාන්‍ය ගුණිතය වේ.) දෛශික අවකාශයක් ලෙස මෙය එතරම් උනන්දුවක් ජනිත කරන්නක් නොවූ අතර එබැවින් මුල්වරට දෛශික අවකාශයක් ලෙසට අධ්‍යයනය කරන ලද්දේ ද්විමාන යුක්ලීඩියානු අවකාශයයි. කෙසේ නමුත් R ඒකජ වීජීය ගණිතයේ ආරම්භයට හේතු වූ බව අපට කිව හැකි වන්නේ ප්‍රථමවරට දෛශික අවකාශ අධ්‍යයනය කරන ලද්දේ R පිරිවස‍ා බැවිනි. R වලයක් සහ එමෙන්ම ක්ෂේත්‍රයක් සඳහා ද මූලික උදාහරණයක් වේ. සත්‍යවශයෙන්ම එය තාත්වික පූර්ණ ක්ෂේත්‍රයක් වන අතර එබඳු ක්ෂේත්‍ර අතරින් මුල්වරට අධ්‍යයනයට ලක් වූ ක්ෂේත්‍රය ද විය. ඒ අනුව එමඟින් අමූර්ත වීජයේ ඊට අදාල කොටසට මූලාරම්භය සැපයු බව ද සැලකිය හැක. කෙසේ නමුත් ඒ ආකාරයේ ශුද්ධ වීජ ගණිත සන්දර්භයක දී R රේඛාවක් ලෙස හඳුනාගන්නේ කලාතුරකිනි. R හි එහි සියළු ආකාර පිළිබඳ වැඩිදුර තොරතුරු සඳහා ‘තාත්වික සංඛ්‍යාව” නම් ලිපිය බලන්න.
ප්‍රවර්ගය:ගණිතය
අනෙකුත් පර්යන්ත උපාංග - ප්‍රතිදාන (Output)
o	මුද්‍රකය - ලේඛණයක (document) දෘඩ පිටපතක් (සාමාන්‍යයෙන් කඩදාසි) නිපදවන පරියන්ත උපකරණයකි.
o	මොනිටරය - රූපවාහිණියටම සමාන වීඩියෝ සංඥා ප්‍රදර්ශන කරන උපකරණයකි. පරිශීලකයාට තොරතුරු සපයන අතර අන්‍යෝන්‍යව ක්‍රියාකිරීමට අතුරු මුහුණතක් (Interface) සපයයි.
o	නාදක (Speaker) - කනට ඇසෙන ශබ්ද ඇති කිරීම සඳහා ප්‍රතිසම ශ්‍රවණ සංඥා සමවායු කම්පන බවට පත්කරන උපකරණයකි.